Museoen Eguna ospatuko dugu San Telmon maiatzaren 18, 22 eta 23an - San Telmo Museoa\nMuseoen Eguna ospatuko dugu San Telmon maiatzaren 18, 22 eta 23an\nMaiatzaren 18an Museoen Nazioarteko Eguna ospatzen da, eta aurtengo leloa Museoen etorkizuna: berreskuratzea eta berrimajinatzea da. Helburua da museoek Covid-19aren aurrean berreskurapenaren bultzatzaile gisa duten eginkizuna aldarrikatzea eta museoek gure gizarteetan duten etorkizuna berrirudikatzea.\nOspakizunekin bat eginez, museoak ekitaldi bereziak antolatu ditu Museoen Eguna ospatzeko. Maiatzaren 18an (asteartea), 22an (larunbata) eta 23an (igandea) sarrera doakoa izango da.\nEgun horietan Kearen eta lanbroaren artean. Sigfrido Koch Bengoechea erakusketa ikusteko azken aukera izango da, hilaren 23an bukatuko da eta. Era berean, museoko erakusketa iraunkorrean berritasunak ikusteko aukera izango da, besteak beste, "Euskal Artearen 100 urte" aretoan txertatutako piezak: Jorge Oteizaren Pietaterako estudioa, Néstor Basterretxearen 7 pintura eta Mari Paz Jiménezen "Bi belaunaulki" obra. Gainera ikusgai egongo da San Telmo Museoaren Lagunen Elkarteak museoari dohaintzan emandako Andrés Nagelen obra.\nBestalde, San Telmo musikaz beteko da egitarau zabalari esker. Hala, Francesca di Nicolaren harpa konztertua, Francisco Escudero Kontserbatorioko ikasleen emanaldiak museoan zehar eta Donostiako Udal Txistulari Bandaren kontzertua izango dira museoan. Gainera, familientzako ikuskizuna ere izango da Patxi Zubizarreta, Peio Ramirez eta Mintxo Cemillánen eskutik.\nEmanaldi guztiak doakoak izango dira eta edukiera mugatua izango dute. Museoaren webgunearen bidez lekua erreserbatu beharko da; hori egiteko epea zabalik dago.\nMaiatzaren 22 eta 23ko egitaraua\n... eta, gainera, museoaren erakusketa iraunkorrean murgiltzeko app berria!


Elkarrekin orro egiteko prest - Nafarroako Hitza Elkarrekin orro egiteko prest – Nafarroako Hitza\nElkarrekin orro egiteko prest\n2021, maiatzak 28 Albisteak, gaiak, Gizartea, nafarroa 375\nZaunk talde antiespezista sortu dute Iruñerrian, otsailean hasitako Erein prozesua burutu eta gero. «Borroka kolektibora» deitu dute, sistema espezistari aurre egiteko.\nUrte hasieran lur azpian gordetako haziak eman du lorea: Iruñerriko antiespezistek burutu dute Erein izenburupean joan den otsailean hasitako prozesua, eta talde bat sortu dute: Zaunk.\nKideek “borroka kolektibora” deitu dute, “sistema espezistari aurre egiteko”. Gizakiz bertzeko animalien aurkako zapalkuntza, gainera, “zapalkuntza kapitalistaren dinamikaren barruan” kokatu dute, eta, ondorioz, erdigunean jarri dute antiespezismoak “kapitalaren logikaren aurka” egiteko beharra. Logika horren aurka, hain zuzen ere, zaintzak eta bizitzak ere erdigunean egon behar dutela nabarmendu dute; are gehiago, funtsezkotzat jo dute “zaintza politizatzea”.\n“Iruñerriko ekintzaile antiespezistak batzeko eta antolatzeko beharraren ondorio da Zaunk”, zehaztu du talde berriko kide Aimar Senosiainek, eta garbi utzi nahi izan du “ezinbestekotzat” dutela “harreman sendoa eta elkarlana” bultzatzea eskualdeko herri mugimenduko gainerako eragileekin.\nElkarrekin aritzeko prest dira, hainbat arlotako eragileen artean sareak sustatzeko prest, alegia; Zaunk taldeak, halere, gizakiz bertzeko animalien askapena du berezko esparrua: “Gure helburu nagusia da animalien askapenaren alde borrokatuko den gizarte sektore bat osatzea”, erantsi du Senosianek. Euskal Herriko mugimendu antiespezistaren parte izan nahi dute, “Iruñerrian eta euskaraz” lan egiteko. “Animalien askapena lortzeko bidea” hasi du Zaunk taldeak, eta bide hori euskaraz egitearen garrantzia nabarmendu du taldeko kide Aitor Navarrok ere: “Ama hizkuntza erabiltzeak gure lurrarekin eta herriarekin lotzen gaitu; aldi berean, eraiki nahi dugun mugimendu antiespezistak izanen ditu gure kulturak eta lurrak ematen dizkiguten ezaugarriak”.\nZaunk ez da hutsetik sortu; Iruñerriko zenbait ekintzaile antiespezistak Erein izeneko prozesua jarri zuten martxan, otsailean, eskualdean ariko zen eragile bat sortzeko asmoz. Prozesuan bat egin zuten Antsoain Antiespezista taldeko zenbait kidek, batetik —herrian aritzeko sortu arren, eskualdean zegoen hutsunea betetzen ari zirela ohartu ziren—, eta, bertzetik, iaz bultzatutako Kaiolak Suntsitu dinamikarekin bat egin zuten bertze zenbait kidek.\nKaiolak Suntsitu dinamikaren barruan, Euskal Herriko zoologikoen eta akuarioen aurkako kanpaina bat egin zuten Nafarroan, Sendavivaren itxiera eskatu zuten; bukatu eta gero, Iruñerrian espezismoaren kontra lanean segitzeko gogoz ziren ekintzaileek jarri zuten martxan Erein prozesua. Otsailean formakuntza landu zuten; martxoan, berriz, eztabaida saioak egin zituzten. Apirilekoa izan da talde berria eratzeko azken urratsa: oinarriak jarri eta gero, Zaunk sortu dute, Iruñerriko antiespezisten topagune izateko.\nKolektibo berriko kideek 37 orrialdeko txosten batean jaso dituzte egindako urrats horiek guztiak. “Zaunk eragilearen asmoa da antiespezismoa indartzea eta zabaltzea Iruñerrian”, erran du Saioa Miranda kideak. Nabarmendu du asmo horiek zehaztu dituztela egindako formakuntza eta eztabaida saioen bidez. Zaunk kolektiboko kideek bertze eragileen eta ekintzaileen esku jarri nahi dute orain egindako eta txostenean jasotako lana, bertze ekintzaileak eta taldeak laguntzeko, bai eta talde bat sortu nahi dutenei oinarri bat eskaintzeko ere.\n“Asko pozten gaitu”\nZaunk taldeko kideek Iruñeko Katakrak gunean egin zuten, joan den ostiralean, kolektiboa aurkezteko jendaurreko lehenengo agerraldia. Saioa Zubiate musikariak parte hartu zuen, bertzeak bertze: Txoria txori eta abesti propio bat kantatu zituen, talde berria ezagutzera joan zirenen aurrean.\nKatakrak liburu dendan egindako aurkezpenean izan zen, bertzeak bertze, Nor kolektibo antiespezistako bozeramaile Maialen Sagues. “Berri ontzat” jo zuen Iruñerrian talde antiespezista berri bat sortu izana, orain arte egon den “hutsunea betetzen” lagunduko duelako.\nSaguesek bereziki nabarmendu nahi izan zuen “formakuntza eta eztabaida prozesu baten ondorioz” sortu dutela Zaunk: “Asko pozten gaitu taldea lanketa kolektibo bat egin eta gero sortu izanak. Formakuntza landu dute, oinarriak modu kolektiboan zehaztu dituzte, eta helburuak eztabaida prozesu baten ondorioz erabaki dituzte. Guztiz prozesu horizontala izan da, harro egoteko modukoa”, erran du Nor kolektiboko kideak.\nErein prozesua amaituta, Zaunk martxan jarri da, Iruñerriko ekintzaile euskaldunentzako erreferente bilakatzeko asmoz, neurri handi batean. Kideek gogoratu dute kolektiboak ateak zabalik dituela; antiespezismoaren arloan aritu nahi dutenak parte hartzera deitu dituzte.\n« “Lordak auzi sozialak lehenetsi zituen; bat egin zuen herriarekin”\nPentsiodunek manifestaziora deitu dute »


Pentsio planaren simulagailua: ekarpenak | BBVA\nPentsio planen simulagailua\nKalkulatu pentsio publikoa, planifikatu pentsio planera egindako ekarpenak eta ezagutu aurrezki fiskala.\nKalkulatu nolako ekarpena egin nahi diozun pentsio-planari\nPentsioen simulatzaile hau oso erabilgarria da pentsio-planen ekarpenak planifikatzeko eta etorkizun ona izateko. Horretarako, profil bakoitzari eta erretirorako geratzen den denborari dagozkion produktuen artean aukeratuko da.\nEkarpenen zenbatekoa ere kalkula daiteke, baita lehenengo urtean ekarpen horrekin lortutako aurrezki fiskala ere; gero eta ekarpen handiagoa egin, gehiago aurrezten da hurrengo errenta-aitorpenean. Horren bidez erretiroaren pentsioa kalkulatzeko.\nGogoan izan pentsio planera egiten dituzun ekarpenen zenbatekoak hauetatik txikiena izan behar duela gutxienez: 8.000 euro, edo lanaren etekin garbien eta jarduera ekonomikoen % 30. Eta ezingo da ekarpenik egin zenbateko honetatik gora.\nAzkenik, simulatzaile honekin erretiroa iristen zaionean pertsona batek izango dituen diru-sarreren maila kalkulatu ahal izango da, pentsioaren kalkuluari esker (Gizarte Segurantzaren pentsioen batura, gehi biziarteko errenta edo Pentsio Planean/BGAE metatutako aurrezkiaren finantza-errenta estimatua).


Igerilekua – Irunero\nIrungo Udaleko Kirol Arloak jakinarazi duenez, maiatzaren 9tik 23ra bitartean, UDA programaren barruan, Artalekuko eta Azken Portuko uztaileko, abuztuko eta iraileko ikastaroetan izena eman ahalko da, aurrez. Programa horren esparruan, hiriko klubek kirola egiteko hamaika proposamen prestatzen dute udarako; kiroldegiek,...\nIrunen Urgara Txingudi izeneko waterpolo klub bat sortu da. Kirol klub berri hori gizonezkoen zein emakumezkoen waterpoloa sustatzeaz arduratuko da. Waterpolo atala Bidasoa XXI klubak kudeatzen zuen orain arte. Ana Olazabal Urgara Txingudi klubeko lehen...\n2020(e)ko uztailak 2 No Responses\nIrungo Udaleko Kirol arloak jakinarazi duenez Artalekuko igerilekua berriro ireki da gaur, uztailaren 2an. Alarma Egoeraren ostean kiroldegietako zerbitzuak pixkanaka irekitzeko neurrien barnean, igerilekuan martxan zeuden lanak amaitu ostean iragarri da Artal...


Aurrekoa Otsailak 10 Osteguna Hurrengoa\nOtsailak 10 • 18:00 • San Telmo Museoa (Parte Zaharra) Kultura +Bertan Behera\nOraingo honetan, Danele Sarriugartek, bere esperientzia eta ibilbide berezia eskainiko du museoko lan honetan zehar.\nOtsailak 10 • 19:00 • Doka. Donostiako Kafe Antzokia (Antiguo-Ibaeta) Donostia Euskara +\nBatuz aldatu izena hartu du Euskalgintzaren Kontseiluak hizkuntza-politiketan eragiteko adostasun sozialen ekimenak. Jauzia egiteko garaia da: hizkuntza-eskubideen alde, gizarte kohesioaren alde, euskararen alde.\n"Etorkizuneko hizkuntza-politikaren gakoak" hitzaldi-solasaldia antolatu da ostegun honetarako Donostian, 19:00etan Doka Kafe Antzokian. Euskararen normalizazioa, hezkuntza ituna, #BatuzAldatu eta beste hainbat gairen inguruan eztabaidatzeko aukera aparta izango da.


“Gure momentua da, herri honek eta bere herritarrek aldaketa behar dutelako, eta aldaketa hori EH Bilduk bakarrik jarriko duelako martxan”, adierazi du Eba Blancok, Eusko Alkartasunako jarduneko idazkari nagusiak eta EH Bilduren Arabako hauteskunde-zerrendako bigarrenak. Igandean hautestontziak “ultraeskuina zokoratzeko balioko duten eta merezi dugun herria eraikitzeko behar dugun eraldaketari hasiera emango dioten” botoekin betetzeko deia...\n“EH Bilduk ez ditu kaxoi batean gordetzen diren planak egiten, herritarrei konpromisoak proposatu dizkie”\nArgitaratua honek egina: Prentsa Bulegoa data Uzt 7, 2020 honetan: Albisteak, Berriak, Hauteskundeak\nEH Bilduk hainbat konpromiso proposatu dizkie herritarrei, egoera aldatzeko eta jendarteak merezi duen herria eraikitzeko. Oiongo hauteskunde ekitaldian parte hartu du Eba Blancok gaur Oskar Matute diputatuarekin batera, eta egungo egoera sozioekonomikoa eta politikoa aldatzeko behar den bultzada ezkerreko alderdi soberanistaren eskutik baino ez dela etorriko azpimarratu du. Errioxako jarraitzaileek ekitaldia bete dute, berriro ere EH Bilduren...\nEH Bilduren eta EAJren eta PSEren osasun ereduen arteko ezberdintasunak erakusten dituzten adibide ugari azaldu ditu Eba Blancok gaur Gasteizen egindako ekitaldian, Euskal Herrian Covid 19ko epidemian paper handia izan zuen Txagorritxuko ospitaletik metro gutxira. Eta hori ere jokoan dago datorren igandean, esan du Blancok. Hautagaiarekin batera, Maialen Uribe erizain gaztea egon da, eta sektore profesionalaren ikuspegi interesgarria eskaini...\nArlo sozioekonomikoan eta burujabetzan datorren legegintzaldian eman daitezkeen aurrerapausoak Bilduk Eusko Legebiltzarrean duen indarraren araberakoak izango direla ohartarazi du Eba Blancok Laudion egindako ekitaldi batean. “Horrela da, ez dago besterik”, esan du: “Ez dut esan nahi bakarrik egingo dugunik, ez litzateke ona izango ere. Baina EH Bilduk egiten ez duena ez du inork egingo “. Blanco, Eusko Alkartasunako jarduneko...\n“Eusko Jaurlaritza berarekin, politika berberekin, orain daukagun egoera berdina izango dugu, eta Covid 19ren kolpearekin agerian geratu da ez digula balio”, adierazi du Eba Blancok gaur, EH Bilduk Artziniegan egin duen ekitaldian, eta, ondoren, kanpaina honetan argi geratu dena adierazi du: alderdi independentista bakarrik dela funtzionatzen ez duen sistema eraldatzeko gai. Eba Blanco, Eusko Alkartasunako jarduneko idazkari nagusi eta Eusko...\nEH Bilduk Laudion antolatutako hauteskunde-solasaldian parte hartu du Eba Blancok, Ainhize Solaun batzarkidearekin batera eta hauteskunde-programaren gakoak eman ditu. Jarrera proposatzailea izan du EH Bilduk kanpaina osoan eta tonu berdinean eta solasaldiaren formatuak posible egiten duen hurbiltasuna baliatuta osasun larrialdiak sortutako krisia sistema publikoa hobetzeko aukera ere badela azpimarratu du Blancok, herritar gehienen beharrei...


Dantzari-dantza eta erregelak Garain — dantzan.eus\nHemen zaude: Hasiera › Komunitatea › Nati Bohé Aizpeolea › Dantzari-dantza eta erregelak Garain\nSanta Ana egunean, Garaiko dantzariek dantzari-dantza egin zuten Udaletxeko plazan, hain zuzen bezperan erregelen erakustaldia egin zen leku berean. Bi emakume izan ziren protagonista aurreskulari eta atzeskulari lanetan.\nProzesioa eta gizonezkoen dantzak amaitu zirenean, Garaiko emakume ezkonduek festaren giroa aldatu zuten, eta aldarte lasaigo batean soka-dantzari ekin zioten plazaren erdian. Zortzikoa egiterakoan doinua luzatu beharrean izan ziren, soka osatzeko 20 gizon behar baizituzten eta batzuk lotsati samarrak ziren.\nZiriek eta barreek bete zuten plaza eta jota eta porrua dantzatuz borobildu zen ospakizuna, erdian aurreskularia eta atzeskularia beren bikoteekin zeudela. Ikusle guztiak txaloka eta egun ederraz gozatzen, biribilketaren doinura sartu ziren udaletxera.


Inauteri festa egingo da larunbatean - ORIOKO UDALA\nInauteri festa egingo da larunbatean\nHerrian barrena eta Herriko Plazan\nAurtengo inauterietako desfilea Bikamiotan hasiko da 17:00etan, eta Herriko Plazan amaituko da. Ibilbidea Burrunba elektrotxarangaren laguntzaz egingo du.\nPlazan eletrotxarangak joko du eta, ondoren, DJ Gurruren saioa izango da bederatziak inguru arte.\nEuria egiten badu, festa guztia plazan egingo da, desfilerik gabe.\nZu hemen zaude: Hasiera Inauteri festa egingo da larunbatean


Azaroan Madrilen egingo den kongresuak hezur-eritasunen inguruko azken aurrerapenak aztertuko ditu. | Consumer\nAzaroan Madrilen egingo den kongresuak hezur-eritasunen inguruko azken aurrerapenak aztertuko ditu.\nBiztanleria zahartzeak eta diagnostikoak hobetzeak areagotu egin dute gaitz horiek dituzten pertsonen kopurua.\nHezurretako gaixotasunen tratamenduan eta diagnostikoan egindako azken aurrerapenak azaroaren 8tik 11ra bitartean emango dira ezagutzera Madrilen. Hezur-ikerketen eta Metabolismo Mineralaren Espainiako Elkarteak (SEIOMM) mundu osoko hainbat espezialista bilduko ditu biltzarrean.\nKongresuan, gutxi ezagutzen diren gaitzak aztertuko dira, hala nola Paget-en gaixotasuna, osteoporosiaren aurkako tratamendu berriak, hezur-eritasunen diziplina anitzeko tratamenduaren beharra eta Espainiako populazioaren zahartzearen erronka, Manuel Díaz Curiel batzarreko lehendakariak azaldu zuenez.\nDiaz Curielek esan zuenez, hezur kopuruaren garrantziaz “kontzientziazio handia” dago, baina kontuan hartu behar da osteoporosi maila detektatzeko “kalitatea ere garrantzitsua dela”.\nSEIOMMko lehendakari Nuria Guañabensek, berriz, esan zuen gero eta pertsona gehiagok dituztela hezur-gaixotasunak mendebaldeko gizarteetan, “neurri handi batean biztanleriaren zahartzeak azaltzen du hori, baina baita diagnostiko-metodoak hobetzeak ere, horrek dakarren gizarte-zamarekin”. Guañabens-ek gaineratu zuen espezialitate desberdinen laguntzari esker tratamendu eraginkorragoak eta denbora gutxiagoan aurki daitezkeela.\ngaixotasunak Kongresua óseas-eu


Zer demontre da Big Data delako hori? | Azkue Fundazioaren Egunkaria\nSarritan aipatu dugu blog honetan Big Data. Hedabideetan egunero dabil hitza, berrietan eta teknologiari buruz mintzatzen garenean, berrikuntza, negozio berriak, garapenak… etorkizuna hortik etorriko dela azpimarratzen da etengabe. Baina zer demontre da Big Data delako hori? Zertarako erabiltzen da? gaur erantzunak.\nDemagun webgune bat bisitatzen duzula edo onlineko erosketa bat burutzen duzula; demagun kreditu-txartelaz ordainketa bat egiten duzula edo sare sozialetan zure jarduera zabaltzen duzula; demagun hedabide edo blog batetako artikulu bati iruzkina egiten diozula; edo agian argazkizalea zara eta zure irudiak Flickr edo Instagramen zabaltzen dituzu… Ohiko ekintzak gaur egun, ezta? Beno, ekintza guzti hauek termino batean laburtu daitezke: datuak. Aztarnak uzten ditugu mundu digitalean. Guk sortu, eraldatu, zabaldu, banatu, bildu… egiten ditugu etengabe.\nDatu hauek gehituz doaz eta gure nortasun digitala osatzen dute. Nortasun hau oso baliotsua da egun, zer egiten dugun, nola, zer kontsumitzen dugun, zein den tendentzia eta kontzeptu ezberdinen inguruko informazioa osatzeko. Datuak gara.\nZer da orduan Big Data delakoa?\nBig Datak datu guzti horien azterketa egiten du. Datuen analisia eta ikerketak informazio baliogarria eskaintzen du.\nAzterketa hau egiteko Big Datako software berezia sortu da. Hain da handia aztertu, miatu eta ikerketu behar den informazio kopurua, baliabide berezi hauek sortu behar izan direla. Neurtzeko unitateak jada ez dira, gigabyte edo terabyteak; petabyte eta exabytetaz ari gara. Petabyte bat, 1015 = 1,000,000,000,000,000 byte dira. :-!!\nBig Dataren gakoak\nHiru ezaugarri nabarmentzen dira Big Datan: bolumena edo tamaina, aniztasuna edo aldakiak eta azkartasuna. Honetaz gain, beste bi hauek ere kontutan hartzekoak dira: egiatasuna eta balioa.\nBolumena edo tamainari dagokionez, adierazi dugunez, gaur egun edozein jardueretan sortzen dugun datu kopurua ikaragarria da; eta tamaina handikoak, gainera; gero eta gehiago.\nDatu hauek mota eta formatu askotarikoak izan daitezke; horregatik aniztasunarena.\nEta hau dena prozesatu ahal izateko, azkartasuna guztiz beharrezkoa da. Unean bertan lortu eta zabaldutako datuak dira gehienetan.\nEgiatasunari buruz ari garenez, nahi diren helburuak lortu eta eskuratu nahi den informazioa jaso ahal izateko, datuak egiazkoak izan beharko dira.\nEta balioaz mintzatzen garenean, negozio edo ekintza zehatz batetarako datu horiek izan dezaketen garrantzia adierazten da.\nNondik lortzen dira? Nola sailkatzen dira?\nLortutako datuak bi mota handitan sailkatzen dira: egituratuak eta egituratu gabeak. Aldea, taulatan bildu daitekeen formatu zehatz bat izateagatik baldintzatuta.\nDatu egituratuak ondo zehaztuta daukate luzeera eta formatua; horrelakoak izaten dira datak, zenbakiak, karaktere kateak… Hauek taulatan erraz bildu daitezke.\nDatu hauek modu oso desberdinetan bildu daitezke: bereziki eta behar bati erantzuteko sor daitezke:\nmerkatu ikerketa enpresek egiten dutena, adibidez (inkesta, eztabaida talde… bitartez)\nerabiltzaileei ikuspegi edo iritzia emateko proposamenen bidez sortuta (erosketa bati buruzko esperientzia adierazteko galdetegiak, adibidez)\nerosketa prozesuetan bildutakoak, onlinekoak zein fisikoak\npopulazioari buruz bilduta dagoen oinarrizko informazioa (identifikazioa, ikasketak, osasun-datuak…)\nDatu ez egituratuak\nHauek ez dira ohiko datu baseetan biltzen. Jasotzen duten informazioa, izenak dioen bezala, ez dago egituratua eta beraz, ezin da ohiko tauletan doitu.\nDatu mota honen barruan ere erdi-egituratuak sartzen dira: datu baseetan gordeta ez daudenak, baina hauen tratamendurako beste barne-egitura edo antzekorik daukatenak, Html eta Xml-ak adibidez.\nDatu mota hauek erabiltzaileek sortutakoak izaten dira. Erabiltzaileok internet bidez egunero sartzen ditugunak osatzen dute talde hau, gure txio, mezu, Facebookeko sarrera, webguneetako iruzkinak…\nHarrapaketan lortutakoak ere izan daitezke mota honetan sartzen direnak. Erabiltzaile baten jardun pasiboaren bidez lortutakoak dira; adibidez, GPSan helbide bat sartzen dugunean.\nMota honetan formatuaren araberako sailkapena egiten da baita ere: testukoak direnak (RSS, posta elektronikoak, dokumentuak…) edo testuz osotuta ez daudenak (audio, bideo, argazkiak…).\nZertarako erabiltzen da Big Data?\nErabiltzaileok datu kopuru handia sortzen dugu, enpresek erabil ditzaketeenak, gurekin daukaten harremana hobetzeko, zerbitzu berriak eskaintzeko, eta bezerook euren zerbitzu eta eskaintzari buruzko informazioa lortu ahal izateko.\nBeraz, Big Dataren helburua datu hori erabakiak hartu ahal izateko informazioan bihurtzea da.\nDatuen miaketa sakona honi datuen meatzaritza esaten zaio.\nNegozio aukera bat da Big Data. Enpresek bezeroak ulertu eta horien nahiak, beharrak, desioak eta abarrei buruzko informazioa jasotzeko erabiltzen dute. Egun, Biga Dataren aplikazioak arlo eta jarduera zeharo ezberdinak hartzen ditu.\nHala ere, enpresa gutxi dira oraindik ekosistema honetan ematen diren jarduerak ikertzeak sortzen dituen etekinaz aprobetxatzen direnak. Eta noski, honetan hasi direnak enpresa erraldoi eta boteretsuenak izan dira. Ezaguna da AEBetako Wallmart supermerkatu katearen adibidea (hemen horri buruzko artikulua – ingelesez-).\nBig Datari esker egoerak aurreikusi daitezke, zerbitzu berriak eskaini eta kontsumoaren gora beherei aurre egiteko erabakiak azkartasunez hartu eta aldaketak berehala egin.\nBaina, guzti honek, alde izkutua izan dezake…?\nEtorkizun handiko teknologia … baina arriskutsua\nAbantailak ditu Big Datak, zalantzarik gabe. Baina arriskuak baita ere.\nMota hauetako informazioa miatzea eta kopuru honetan lortzeko aukera izateak, horren erabilpen desegokia edo maltzurra ekar dezake.\nBig Data jarduera ekonomiko eta sozialen aldaketarako motorra bihur daiteke eta baliabide honek gizakion portaera aurreikusteko gaitasuna bermatzen du, baina juxtu gaitasun honek, gizakiak euren datuak erakusten dutenagatik juzgatzera eraman dezake.\nMinority Report-en kontatzen dena gerta daiteke? Edo George Orwell-ek 1984an deskribatutakoa biziko dugu?\nbig data datu egituratu gabeak datu egituratuak datuak datuen analisia datuen azterketa datuen meatzaritza exabyte informazioa jarduerak kontsumoa minority report petabyte\nBig Datak eragina dauka zure eguneroko bizitzan, noski baietz! | Azkue Fundazioaren Egunkaria(e)k dio:\n10:07 2017(e)ko uztailak 4\n[…] Data datu kopuru handien azterketa eta kudeaketa egiten duen teknikari deitzen zaio. Blog honetan gaia landu genuen: zer den, nondik jasotzen diren datuak, zertarako erabiltzen […]


Asiako liztorren aurkako kanpainak 1.500 liztor akabatu ditu Zeberion | Geuria\nHerriko boluntarioek eta Udalak elkarlanean burututako kanpainak Asiako 1.500 liztor akabatu ditu Zeberion. Martxoa eta maiatza bitartean burutu dute kanpaina eta hura amaituta balorazio positiboa egin dute alde guztiek.\nHerriko boluntarioek eta Udalak elkarlanean burututako kanpainak Asiako 1.500 liztor akabatu ditu Zeberion. Martxoa eta maiatza bitartean burutu dute kanpaina eta hura amaituta balorazio positiboa egin dute alde guztiek. Asiako liztorrek Zeberioko erleetan eta oro har ingurumenean eragiten dituzten kalteak murriztea izan da kanpainaren helburua, izan ere, liztor hauek ezti erleen elikagaiak jan eta espeziearen murriztea eragin dezakete, honek inguruko biodibertsitaten eragin ditzakeen kalteekin.\n23 boluntario arduratu dira Asiako liztorrak harrapatzeko tranpak herrian zehar kokatzeaz eta jarraipena egiteaz. Garagardo beltza, ardo zuria eta ahabi zukua nahastuta sortu dituzte, eta pozik azaldu dira izan duten emaitzarekin: “Harrapatu dugun erregina bakoitzeko, kabi bat gutxiago izan dugu Zeberion”, diote boluntario taldeko kideek.\n2012tik dago Bizkaian\nAsiako hego-ekialdetik datorren espezie inbaditzailea da liztor Asiatikoa. 2004an heldu zen Europara eta 2012an agertu zen lehenengo aldiz Bizkaian. Liztor horiek gure lurraldean agertzeak alarma handia sortu du azken urteetan, baina egia esan, pertsonentzat ez dira bertako liztorrak baino arriskutsuagoak. Arriskua bestelakoa da: biodibertsitaterako da arriskutsua, ezti-erleei erasotzen dietelako, hauen elikagaiak janez edota bestelako intsektua janez.\nSailkatuta: Asiako liztorra, Ingurumena


Ongi etorri Arabako Errioxako Ardoaren Ibilbidera.\nEskualde honetan egindako ardoek duten aitortzak mugak gainditu dituenez, ardoaren inguruko mundu zirraragarriak sortzen duen ikusmin izugarriak amets egiteko moduko proiektu komuna sortu du. Proiektu honen buru dira hainbat motatako upategi, enoturismoari lotutako enpresak, hotelak, jatetxeak, museoak, ardondegiak eta eskualdeko udalerri guztiak.\nArabako Errioxako Ardoaren Ibilbidea da, urte osoan zehar jardueraz jositako ibilbideak dituena, Arabako eta Euskadiko instituzioen babesa duena eta turismoari buruzko kontzeptu berri bat goraipatu nahi duena.\nEzagutu upategi mota ezberdinak.\nUpel eta mahasti artean lo egitea.\nArdo onak gastronomia du bikote perfektua, eta horrek zentzumen guztiak piztuko dizkizu.\nArdoa osotasunean protagonista den ingurunea.\nHistoria oparoak ondare kultural paregabea ekarri du eta ekartzen jarraitzen du.\nBalora ezazu Arabako Errioxan izandako esperientzia...\nMila esker zure iritzia emateagatik. Honek hobetzen eta zerbitzu hobea ematen laguntzen digu.\nEROSI ESPERIENTZIA ARABAKO ERRIOXAN\nGozatu gure ehunka urteko kultura, gure gastronomia ospetsua, gure upategi, ostatu eta turismo aktiboa, Visit Rioja Alavesan eskaintzen dizkizugun esperientzien bidez. Une baterako, eguneko ihesaldirako, astebururako edo nahi beste denborarako.\nErosi zure esperientzia visitriojaalavesa.com helbidean\nARABAKO ERRIOXAKO PLANAK\nPlan ezin hobea dugu.\nESPERIENTZIA PAREGABEAK BIZI\nIzen berezia dutenak\nEzagutu Arabako Errioxa!\nArdoaren mundua zeure eskuetan!\nMila eta bat bidaia gogoratzeko!


Lege oharra – Black is Beltza\nBlack is Beltza>Lege oharra\nInformazioaren Gizarteari eta Merkataritza Elektronikoari buruzko Legeak (uztailaren 11ko 34/2002) 12. artikuluan jasotzen duen informazio-betebeharrari jarraikiz, hona hemen web-domeinuaren datuak: TALKA RECORDS S.L., B20900577 IFK eta Kontrakalea 23, 2. (IRUN) – Gipuzkoa helbidea dituena. Harremanetarako helbide elektronikoa: talka@kontrakalea.com\nAtari honetara sartzeak esan nahi du webgunearen ERABILTZAILE zarela, eta, ondorioz, onartzen dituzula hemen jasotako erabilera-baldintza orokorrak. Esandako baldintza horiek aplikatzekoak izango dira, edozein direla ere nahitaez bete beharreko gainerako kontratazio-baldintza orokorrak.\nhttp://www.blackisbeltza.eus atariak Interneteko informazio, zerbitzu, programa eta datu ugari ematen ditu (aurrerantzean, «edukiak»), dela bere webgunekoak, dela ERABILTZAILEAK eskura ditzakeen bestelako lizentziatzaileek emanak. ERABILTZAILEAK bere gain hartzen du ataria arduraz erabiltzeko erantzukizuna. ERABILTZAILEAK informazio egiazkoa eta legezkoa eman beharko du. ERABILTZAILEAK edukiak eta zerbitzuak egokiro baliatzeko konpromisoa hartzen du. Talka Records S.L. berea du hainbat eratako iruzkinak eta ekarpenak erretiratzeko eskubidea; esaterako, pertsonaren duintasuna urratzen dutenak, diskriminatzaileak, xenofoboak, arrazistak, pornografikoak, gazteriaren edota haurren kontra egiten dutenak, ordenaren edota segurtasun publikoaren aurkakoak edota, elkartearen iritzian, argitaratzeko egokiak ez direnak. Talka Records S.L. ez du inoiz ere ardurarik izango erabiltzaileek edozein partaidetza-erremintaren bidez helarazitako iritzien gainean.\nTalka Records S.L.-k datuak babesteko indarrean den araudiko irizpideak betetzen ditu, eta bermatuko du erabiltzailearen datuak zuzen erabiltzen eta tratatzen direla. Horretarako, datu pertsonalak biltzeko formulario bakoitzarekin batera, kasuan kasu jakinaraziko diogu erabiltzaileari, eskatzen dizkigun zerbitzuetan, zein diren datu pertsonalak tratatzeko baldintzak; era berean, baldintza horiek onartzeko eskatuko diogu. Halaber, honako alderdi hauek ere ohartaraziko dizkiogu: norena den sortutako fitxategiaren gaineko ardura; arduradunaren helbidea; datuak eskuratzeko, zuzentzeko, aurkatzeko, eramangarritasuna egiteko, tratamendua mugarazteko eta ezabatzeko eskubideak baliatzeko aukera; trataeraren xedea eta datuak hirugarrenei ematea, halakorik izanez gero. Era berean, gogorarazten dizuegu gure enpresak betetzen duela Informazioaren Gizarteari eta Merkataritza Elektronikoari buruzko Legea (uztailaren 11ko 34/2002), eta baimena eskatuko dizugula aldi oro zure helbide elektronikoa xede komertzialetarako baliatu aurretik.\nDATUAK BABESTEARI BURUZKO INFORMAZIO OSAGARRIA, FORMULARIOA\nPosta-helbidea: Kontrakalea 23, 2. (IRUN)\nHelbide elektronikoa: talka@kontrakalea.com\nZer xederekin tratatzen ditugu zure datu pertsonalak?\nTalka Records S.L., gure jarduerei buruzko informazio komertziala bidaltzeko helburuz tratatzen dugu interesatuek emandako informazioa, baita erabiltzailearen intereseko izan litezkeen gainerako produktuei buruzko informazioa bidaltzeko ere.\nGure produktuei eta zerbitzuei buruzko informazioa jasotzeko interesa duzun bitarte guztian gordeko dira zure datu pertsonalak, harik eta ezabatzeko eskatzen diguzun arte.\nEtorkizunean produktuak eta zerbitzuak eskaintzeko, ezinbestekoa da zuk aldez aurretik horretarako baimena ematea.\nZer hartzaileri jakinaraziko dizkiogu zure datuak?\nDatuak Talka Records S.L.-ekin zerikusia duten enpresei helarazi ahal izango zaizkie. Tratamendu kudeatzaile gisa eta zerbitzu desberdinak eskaintzeko. Enpresak ez du lagapenik egingo, legezko betebeharrak egin behar direnean izan ezik.\nEdonork du eskubidea jakiteko ea Talka Records S.L. erabiltzailearen datu pertsonalak tratatzen ari ote den ala ez.\nInguruabar jakin batzuetan eta egoera berezi batekin loturik, interesatuek uko egin ahal izango diote euren datuak tratatzeari. Talka Records S.L. datuak tratatzeari utziko dio, halabeharrezko arrazoi legitimoen kasuan edota erreklamazio posibleak egikaritzean edo defendatzean izan ezik.\nEskubideok guztiok materialki egikaritzeko, email bat bidal dezakezu talka@kontrakalea.com helbidera, adierazita zer eskubide eskatzen ari zaren. Haren arabera, dagokion formularioa bidaliko dizugu eskabidea egin dezazun.\nTalka Records S.L. bere webgunearen jabetza-eskubide intelektual eta industrial guztien titular da, baita bertan bildutako elementuena ere (hala nola, irudiak, soinua, audioa, bideoa, softwarea edo testuak; markak edo logotipoak, kolore-konbinazioak, egitura eta diseinua, erabilitako materialen aukeraketa, funtzionamendurako behar diren ordenagailu-programak, sarbidea eta erabilera eta abar). Eskubide guztiak erreserbatuta. Jabetza Intelektualari buruzko Legearen 8. artikuluan eta 32.1 artikuluaren bigarren zenbakian jasotakoaren arabera, erabat debekatuta dago webgune honetako edukiak osorik zein zatika erreproduzitzea, banatzea edota haien komunikazio publikoa egitea xede komertzialetarako bada, edozein euskarritan eta bitarteko teknikoren bidez dela ere; horretarako, gure baimena beharko da berariaz. ERABILTZAILEAK konpromisoa hartzen du gure enpresaren jabetza intelektualarekin eta industrialarekin lotutako eskubideak errespetatzeko. Atariko elementuak ikusi ahal izango ditu, baita inprimatu, kopiatu edota bere ordenagailuko disko gogorrean biltegiratu ere (baita beste edozein bitarteko fisikotan ere), baldin eta erabilera pertsonal eta pribaturako bakar-bakarrik bada. ERABILTZAILEAK ezingo ditu erretiratu, aldatu, saihestu edota manipulatu gure orrietan instalatuta dauden segurtasun-sistemak edo babesteko gailuak.\nTalka Records S.L. ez du hartuko, inola ere, honako egoera hauen ondorioz sor litezkeen kalteen eta galeren ardurarik: edukietan erroreak edota omisioak ageri badira, ataria ez badago eskuragarri, edota birusak zein programa gaiztoak edo kaltegarriak transmititzen baditu edukietan, nahiz eta saihesteko beharrezko neurri teknologikoak hartuta eduki.\nTalka Records S.L. nahi dituen aldaketa guztiak egin ditzake webgunean abisatu gabe. Hain zuzen ere, webguneko edukiak eta zerbitzuak aldatu eta ezabatu ditzake, berriak gehitu ditzake, eta haiek zerbitzarietan aurkezteko eta kokatzeko modua ere alda dezake.\nBaldin eta http://www.blackisbeltza.eus atarian Interneteko beste atari batzuetara jotzeko estekak edo hiperestekak ipintzen badira, gure enpresak ez du inolako kontrolik izango gune eta eduki horien gainean. Inola ere ez dugu erantzukizunik izango besteren webgune bateko edukien gainean, eta ez dugu bermatuko hiperesteka horietan edota Interneteko beste gune batzuetan jasotako edozein materialen edo informazioren eskuragarritasun teknikoa, kalitatea, fidagarritasuna, zehaztasuna, zabaltasuna, egiazkotasuna, balioa edota konstituzionaltasuna. Era berean, kanpoko lotura horiek biltzeak ez du esan nahi lotutako entitate horiekin inolako elkarterik, fusiorik edota partaidetzarik denik.\nTalka Records S.L. berea du erabiltzeko baldintza nagusiak betetzen ez dituzten erabiltzaileei atarian eta/edo eskainitako zerbitzuetan sartzeko baimena ukatzeko edo erretiratzeko eskubidea, aldez aurretik ohartarazi beharrik gabe, geuk edota hirugarren batek eskatuta.\nTalka Records S.L. jazarri egingo ditu baldintza hauek betetzen ez dituztenak, baita ataria egokiro erabiltzen ez dutenak ere; horretarako, zuzenbidez dagozkion egintza zibil eta penal guztiak egikarituko ditu.\nHemen zehaztutako baldintzak noiznahi aldatu ahal izango ditugu, eta egokiro emango da horren berri hemen jasotako moduan. Baldintza horien indarraldia haien esposizioaren araberakoa izango da, eta indarrean egongo dira harik eta beste batzuk egokiro argitaratu arte.\nEskuarki, gure enpresaren eta ERABILTZAILEAREN arteko harremana Espainiako legeriaren eta jurisdikzioaren mende geratuko da.


Garraiobideen konexioa berrasmatzen aritu dira FLL Euskadiren finalean — TUlankide MONDRAGON\nGarraiobideen konexioa berrasmatzen aritu dira FLL Euskadiren finalean\nArizmendi Ikastolako Arizmendi-Ikerlan 4 eta San Fideleko Sanfitek Land taldeak sailkatu dira apirilaren 2an Malagako Torremolinos udalerrian izango den estatu mailako finalera\nEuskal Autonomi Erkidegoko ikastetxe ezberdinetatik etorritako 40 talde elkartu dira FLL Euskadi-MONDRAGON torneoaren finalean. Mondragon Unibertsitateako Arrasateko campusean (Goiru egoitzan) elkartutako taldeek beraien proiektu zientifikoak azaldu eta robot jokoan parte hartu dute. Bertan bi kategorietako taldeak aritu dira, Explore (6 eta 9 urte artekoak) eta Challenge (10 eta 16 bitartekoa). Aurtengo edizioan partaideek Cargo Connect erronkari aurre egin behar izan diete, garraiobideen konexioa berrasmatuz. Besteak beste telekomunikazioek garraio-sistemetan duten garrantzia, nola egiten da COVID txertoen elikagaien banaketa konfinamendu garaian edo matematikak eta algoritmoek ibilbideen plangintzan eta edukiontzien optimizazioan duten eragina aztertu dituzte.\n6ArizmendiIkerlan4, lehen sariarekin saritua.\nBihotz Gazteak bederatzi talde aurkeztu ditu Explore kategorian.\nFLL Euskadi-MONDRAGON Firts Lego League Euskadiko finalaren egoitzetako bat izan da Bilbo (Deusto Unibertsitatea) eta Donostiarekin batera (Tecnun). Orotara, First Lego Leaguen 13garren edizio honetan, Euskadiko finalean 44 ikastetxetako 118 taldek hartu dute parte, 970 ikasle elkartuz.\nPartaideak motibazio handiarekin egin diote aurre torneoari.\nFLL Euskadi-MONDRAGONen parte hartzea lehen mailakoa izan da, eta Challenge kategorian parte hartu duten 20 taldeen artean Arizmendi Ikastolako Arizmendi-Ikerlan 4 eta San Fideleko Sanfitek Land taldeak izan dira datorren apirilean Torremolinosen (Malaga), izango den Estatu mailako finalera sailkatutakoak. Palmaresa honela osatu da:\n6- ARIZMENDI - IKERLAN 4 - ARIZMENDI IKASTOLA - ARRASATE\n8-SANFITEK LAND - SAN FIDEL IKASTOLA, GERNIKA-LUMO\nMONDRAGON UNIBERTSITATEA 1. saria FIRST Balioentzat\n13- CHILILEGO - NCLICK, GASTEIZ\n16 - N.A.S.A. - NCLICK, GASTEIZ\nGIPUZKOAKO FORU ALDUNDIA 1. saria Proiektu Berritzailearentzat\n9 -SANFITEK SEA - SANFIDEL IKASTOLA, GERNIKA-LUMO\nMONDRAGON 1. saria Robotaren Diseinuarentzat\n10 - BERMIBOT - SAGRADO CORAZÓN IKASTETXEA - BERMEO\nMAIER 1. saria Robotaren Portaerarentzat\nAUSOLAN saria Entrenatzailearentzat\n4 -EGIBIDE SHARKS - EGIBIDE, GASTEIZ\nULMA TALDEA saria Etorkizun Oparoko Gazteentzat\n15- Los Tryhards - NCLIC, GASTEIZ\nIKERLAN saria Ingeniaritza Bikaintasunean\n7- ML Team - MARIAREN LAGUNDIA, BERGARA\n8SanfitekLand, bigarren sariarekin saritua izan den taldea.\nErakundeak bat eginez\nElkarlana da First Lego Leaguen oinarri sendoenetako bat, eta argi geratu da berriz ere aurten. Hezkuntza eredu honek 35 erakunderen babesa du, eta hauen artean daude Laboral Kutxa, Ulma, Fagor, Ikerlan, Maier, Ausolan edo Erreka. Era berean, egoitza ezberdinetan aurrera eramateko ezinbestekoa izan da 200 bolondresen papera. Horrez gain, elkarlan hau irudikatuz ekitaldia zuzenean jarraitu zuten Iker Estensoro, Gipuzkoako Foru Aldundiko Ekonomia Sustapeneko zuzendari nagusia; Maria Ubarretxena, Arrasateko alkatea, Vicente Atxa. Mondragon Unibertsitateko errektorea edo Leire Mugerza, MONDRAGON Korporazioko Kongresuko Presidentea.\nErakunde ezberdinetako ordezkariak hurbildu dira ekitaldira.\nFinala eta sari banaketa\nHiru egoitzetako irabazleak zuzeneko emisio baten bitartez ezagutarazi dira, lotura honetan ikus daitekeena:\nBestalde, sari banaketa datorren ostegunean egingo da, martxoak 10, eta online jarraitu ahal izango da TU Lankideren Youtube kanalean. Hurrengo egunetan zehaztasun gehiago jakinaraziko dira.


Oarsoaldeako etxeetan eraginkortasun energetikoa hobetzeko diru-laguntzak 2015ean indarrean jarraituko dute\nEraikinen eraginkortasun energetikoa hobetzeak eta honek eragiten duen aurrezpenak kostu bat du, jabearentzat zenbaitetan oso garrantzitsua izan daitekeena. Horregatik, diru-laguntzak kudeatzen ditugu, besteak beste, etxeen eraginkortasun energetikoa hobetzera bideratzen diren inbertsioak diruz laguntzeko, 2015ean zehar luzatuko direnak.\nHonelako obrak egitean, bai teilatuetan bai fatxadetan jartzen den isolamenduari esker, berotzean lortzen den aurrezpenaz gain, etxeen erosotasuna hobetzen da eta hezetasun arazo askoren konponbidea izaten da. Isolamendu geruza kanpokaldetik jartzen denez, aukera paregabea da ere eraikinaren itxura hobetzeko.\n“Diru-laguntza hauek arrakasta handia izan dute Oarsoaldean” adierazten du Amaia Agirregabiriak, eskualdeko garapen elkartearen lehendakariak, “18 jabe-elkarte izan dira laguntza hauen onuradun gure eskualdean Oarsoaldeatik egindako kudeaketari esker”. Horrela, mota honetako obretan bizilagunek gastatutako 2.554.207 euroetatik, inguratzaile termikoaren hobekuntzarako diru-laguntzak 454.035 eurotako aurrezpena eragin du Oarsoaldeako bizilagunen sakeletan.\nEtxebizitzen %60 bat, 1980a baino lehenagokoak direnak, eraginkortasun energetikoko arauak kontutan eduki gabe eraiki zirela estimatzen da. Beraz, diru-laguntza hauek aurrezpenerako neurriak eta eraginkortasunaren hobekuntza bultzatu nahi dute etxebizitza erabilera duten eraikinen inguratzailean, Energiaren Euskal Erakundearen (EVE) eta edozein birgaitze obrarako dauden banakako diru-laguntzekin osatzen direnak.\nDiru-laguntza hauen finantzaketa bideen onuradunak, etxebizitza erabilera nagusitzat duten eraikinen jabe-elkarteak izango dira.\nInformazioa jasotzeko, diru-laguntzak kudeatzeko eta hauetara sartu nahi duten herritarrek eta jabe-elkarteek Oarsoaldeako garapen elkartera jo dezakete, 943 344 160 telefonoaren edo xsanchez@oarsoaldea.eus posta elektronikoaren bidez.


Herioren mandataria - 111 Akademia\nTwitterFacebook\tAzala / Liburuak / Joseba Lozano / Herioren mandataria\nHerioren mandataria\t2016/11/22 - 08:01 Izenburua: Herioren mandataria\nHilketak, kondaira zaharrak, suspentsea, misterioa, beldurra… horiek guztiak nahasten dira, ametsaren eta errealitatearen arteko muga orain handik orain hemendik pasatzen hasten denean.\tTweet 2 iruzkin Natxo Mosteiro Robredo\tAstelehena, 09 Urtarrila 2017 19:33 Iruzkin lotura Joseba Lozanok harritu egin nau, zinez. Liburu honetan barrena asko dibertitu naíz. Nire arretari eutsi dio narrazio arin eta dinamiko batez. Ondo idatzitako liburu honetan deskripzioek eta elkarrizketek irakurlea eszenan zinematografikoki kokatzen dute. Amaiera harrigarria, espero ez nezakeena.\nBilbo 54.3 Astelehena, 02 Urtarrila 2017 19:34 Iruzkin lotura Bost urte pasa dira Joseba Lozano euskal eleberrigintzan agertu zenetik eta oso liburu ona ekarri digu orain. Thriller generokoa da eta oso ondo bete ditu genero horren arauak. Suspensea gero eta handiagoa da istorioan zehar eta stressa ere sentitu dut liburua irakurtzen, protagonistaren amesgaiztoekin eta liburuaren azken zatian gertatzen den errealitatearen eta amesgaiztoen arteko nahasketarekin.


Guri buruz - Hebei Delin Machinery Co., Ltd.\nZure gaitasunak hazten\nEman irtenbide onena\n30 urteko esperientzia Ikerketan, Diseinuan, Fabrikazioan eta Salmenta-ondorengo Zerbitzuan Guztizko irtenbideak eskaintzeko.\nHebei Delin Machinery Co., Ltd. Txinan lohi ponpak fabrikatzen espezializatutako ponpa konpainia handienetako bat da. Lurrean 40.000 m2 baino gehiago eta eraikuntzan 22.000 m2 baino gehiago hartzen ditu. Produktuak batez ere meatzaritza, metalurgia, hirigintza, energia, ikatza, ibai ibilguak, FGD, petrolioa, kimika, eraikuntza materialak, etab erabiltzen dira. Barne merkatuan gain, gure produktuak 50 herrialde eta eskualde baino gehiagotan saltzen dira.\nKonpainiak erabateko kalitatearen kontrola ezartzen du zorrotz eta ISO9001, ISO14001 eta ISO / T18001 ziurtagiriak onartu ditu.\nKonpainiak "Talde morala, produktu bikaina, marka zerbitzua" printzipioa betetzen du eta "Kalitatea lehenik eta behin, bezeroaren goi mailako" printzipioa betetzen du bezeroei produktu bikainak eta zerbitzu pozik eskaintzeko.\nKonpainiak ordenagailu laguntzaileen ingeniaritzako software aurreratua erabiltzen du produktuak eta teknologia diseinatzeko, eta horrek gure metodoa eta diseinu maila nazioarteko maila aurreratura iristen dira. Konpainiak munduko lehen mailako ponparen errendimendua probatzeko estazioa du eta 13000 m³ / h-ko probarako gaitasuna izan dezake. Gure produktuen urteko irteera 10000 multzo edo tonakoa da kromo aleazio handiko galdatzeetan. Produktu nagusiak DH motako (R), DM (R), DV (R), DF (DHF), DG, DSC (R) eta abar dira. Neurria: 25-1200mm, Edukiera: 5-30000m3 / h, Burua: 5-120m. Konpainiak material desberdinak sor ditzake, besteak beste, kromo handiko burdin zuria, super goi kromoko hipereutektikoa, burdina zuria, karbono baxuko kromo handiko aleazioa, karbono altzairua, altzairu herdoilgaitza, duplex altzairu herdoilgaitza, harikorreko burdina, burdin grisa, etab. gomazko elastomeroko piezak eta ponpak.


Mantxako leku batean | Bizigiro | Berria\nMantxako leku batean\nGaur berriz ere Manchuelara hurbildu gara, oraingo honetan Espainiako Mantxako Albaceten dagoen Casas Ibañez herrira, Gratias, Familia y Viñedos upategia eta haren ardoak ezagutzera. Haien hitzetan, «familia upategia, artisautza lana eginez, jasangarria, lurrarekin, mahastiarekin, nekazariarekin eta kontsumitzailearekin konprometitua».\nAurreko urteetako lana egon arren, 2016an jaio zen Gratias upategia, crowdfunding edo mikromezenazgo kanpaina baten bitartez ¿Y tú de quién eres? ardo beltza sortu zutenean. Bitxia bada ere, alorrak hainbat mahatsez osatuta daude, eta hainbat mahats mota nahasiz eta ardoztatuz sortu zen ¿Y tú de quién eres? ardo beltza. Huraxe izan zen proiektuaren abiapuntua. Gero, proiektua handituz eta zabalduz joan zen, eta mahats beltzen ikerketa anpelografikoaren ostean, pintailla edo pintaillo mahatsa «nahasteko partzeletatik» —horrela deitzen zaie mahasti berezi hauei— ehun bat mahatsondo hautatu eta landatu dituzte. Kentzeko ziren mahats zuriz osatutako partzela bat ere berreskuratu dute, eta hortik sortu da ¿Y tú de quién eres? ardo zuria.\nEz dago esan beharrik sekulako lana egin dutela landare patrimonioa berreskuratzen.\nManchuela eskualdean lan egiten duten arren, sortzen dituzten ardoak ez dira merkaturatzen Manchuela sor-markapean.\nKlimari eta ezaugarri geografikoei erreparatuz, ardook izaera mediterraneoaren ukitua dutela esan daiteke.\n«Lagundu» eta «eskuz egina» dira Gratias upategiaren lana ulertzeko barneratu behar diren kontzeptuak, haien esanetan.\nGratias proiektua jasangarria da, arduratsua, eta ingurune natural zein gizarte inguruarekin konprometitua. Hori oinarri dutela jaio zen eurek aipaturiko ardo etikoaren kontzeptua: landatu eta egin, lankide zein kontsumitzaileenganako errespetuz, zoriontasuna eta ilusioa erakutsiz.\nGaur egun merkatuak monobarietalentzako duen joera nabarmena kontuan izanik, esango nuke izugarrizko meritua duela Gratias upategiak egiten duen lanak.\nBi ardo bitxi hauez gain, Gure herri ardoak sailean sartuko liratekeenez gain, beste batzuk ere egiten dituzte. Haien esanetan, beste bi multzotan bereiziko lirateke ardo «bitxiak» eta hor egongo lirateke Terra —zurietan— eta Arroba, Soy eta Tinaja —beltzetan—. Denak ere partzela berezietatik jasotako mahatsez eginak.\nBeste multzo batean sartuko lirateke haiek izendatutako «Gratias ardoak». Hor daude Sol zuria, Rose gorria eta Got eta Maximas beltzak. Bitxia da Gratias upategian egiten ari diren lana, benekotasunez betea, eta horregatik merezi dute nire miresmena.


"Zenbaki gorrietan" dauden auzo komunitateak | Consumer\n"Zenbaki gorrietan" dauden auzo komunitateak\nJabe berankorrak eta aurrekontuetan jaso ez diren gastuak dira erkidego batean saldo negatiboa izateko arrazoi nagusiak.\nPrintzipioz, komunitate bateko saldoek ez lukete saldo negatiboan egon behar, legeak aparteko gastuak kontuan hartzeko prebentzio neurriak ezartzen baititu. Baina, kasu askotan, bizilagunek egun batez jakin dute, normalean "kutxa gotorra" berrikusi eta fatxada, teilatua edo eskailera konpontzeko duten diru komuna zehaztu baino lehen, "zenbaki gorrietan" baitaude. Nola konpondu? Egoera beldurgarri hori saihesteko, bizilagunen bilera eta batzarretara joan behar dute jabeek, beren batzarraren lanaren berri izateko eta kontuen liburua erreklamatzeko, egoki deritzotenean. Gainera, beren eskubideak defendatzeko eta betebeharrak finkatzeko, jabeen erkidegoek Jabetza Horizontalari buruzko Legearen, Erkidegoa eratzeko Tituluaren, Estatutuen eta Barne Erregimeneko Araudiaren babesa dute.\n"Zenbaki gorrietan" dagoen jabe-komunitate baten aurrean administratzaile batek egin behar duen lehen pausoa da desoreka eragin duten arrazoiak ikertzea eta aztertzea, komunitateak azken batzarrean onartutako aurrekontuak kontuan hartuta. Komunitate horien aurrekontuak ez du irabazteko lekurik uzten, beraz, ordainagirien baturarekin bat etorri beharko luke. Azalpen horri jarraiki, komunero berankorren edo zordunen presentziagatik jabeek ordaindu behar dituzten kuoten ordainagiri guztiak ez sartzearen ondorio izan daiteke komunitate bateko kontuak kolore gorri beldurgarrian agertzea. Kasu honetan, nola jokatu behar da? Hauek dira gatazka konpontzen saiatzeko jarraitu beharreko jarraibideak:\nAdministratzaileak kontuak berrikusi behar ditu lehenik, eta azken aurrekontuko baliabideak nola gastatu diren ikusi.\nBizilagunek batzarrean erabakitzen dute zer egin. Bileran erabaki da eskaera batekin jokatu ala ez. Gainera, komunitatearen ezaugarrien arabera, kuotak hitzartu edo hainbanatu daitezke. Demanda bat jartzea erabakiz gero, Jabetza Horizontalaren Legean aplikatu beharreko zor guztiak berehala ordaintzeko eskatu behar dira. Gainera, Prozedura Zibilari buruzko Legea ere erabil dezakete. Lege horrek aukera ematen du edozein herritarrek zorrak erreklamatzeko, abokatu baten eta prokuradore baten zerbitzuetara jo gabe, betiere zorra 900 eurotik gorakoa ez bada.\nTramiteak egiten hasi aurretik beharrezkoa da jabekideen batzordearen bilera egitea, behar bezala deituta, jabe batek edo batzuek komunitatearekin duten zorra kitatzea erabakitzeko.\nJabe berankorrari idatziz eman behar zaio erabakiaren berri, etxean jasoko duen gutun baten bidez. Azkenik, jakinarazpena egin eta komunitatearen iragarki oholean jarriko da zorra agertzen duen oharra. Idazki hori hiru egun naturalekoa izanen da, eta bertan zehaztuko dira eguna eta hura oholean jartzeko arrazoiak. Komunitateko idazkariak sinatu behar du eta lehendakariaren oniritzia izan behar du.\nJabekideen Batzordearen erabakia jakinarazi zitzaionetik hiru egun naturaleko epean zordunak ordaintzen ez badu, idazkariak erabaki horren eta behar den zenbatekoa ez ordaintzearen ziurtagiria egin beharko du, komunitateko lehendakariaren oniritziarekin.\nEpaitegietako dekanotzan, kasuistika horri buruzko formulario bat dago, eskatzen duen publikoaren eskura jarria. Eskatutako baldintzen arabera bete ondoren, zordunaren egoitza dagoen epaitegian aurkeztu beharko da.\nBatzar orokorrak zorra onartu badu eta zordunei hartutako ebazpena eman izanaren egiaztagiria badu (zordunak sinatutako jakinarazpena izan daiteke, edo, posta ziurtatuaren bidez bidaltzen bada, jaso izanaren egiaztagiria), salaketa dagokion epaitegian aurkezteko eta monitorizazio-prozesuan hasierako eskaera egiteko prest daude (30.000 euro baino gutxiagoko judizio-mota bat, abokatuaren edo prokuradorearen beharrik gabe, eta, betiere, zorren eta erreklamazioaren beharrik gabe).\nEpaitegian aurkezten diren agiriek jatorrizkoak izan behar dute. Akordioa abokatu eta prokuradore batekin aurkeztea bada, hiru eguneko epea aurreikusten da epaitegiari jakinarazteko. Kasu horretan, epaiketara agertzen ez dena kondenatuko dute aurkako alderdiak eskatzen dizkion kostuak, kalteak eta galerak ordaintzera.\nMota horretako edozein auzi kanpo-erakunde batek ebatz dezake, arbitraje-batzordeak, esaterako. Baina jurisdikzio arruntera jo aurretik, adituek negoziazioaren bidez itun batera iristea gomendatzen dute, loteslea izan daitekeena edo ez. Hori kontratu harremanak arbitraje bat egin dezakeen ala ez erabakitzen duen ala ez, bestela epaitegietara zuzenean jotzea baita bide bakarra.\nJoan hurrengo orrira: Aurrekontuan jasotakoa baino gehiago gastatu »\nadministratzaile gastos-eu komunitate números rojos-eu propietarios-eu


Eraginkortasun Energetikorako Mailegua | BBVA\nBezeroentzako Eraginkortasun Energetikoa mailegua\nZure egunerokoan energia aurrezten laguntzen dizugu\n%4,95etik aurrerako ITNa / %5,23ko UTBa nomina edo pentsioa BBVAn helbideratuta\n%5,95erainoko ITNa / %6,28ko UTBa nomina edo pentsioa BBVAn helbideratu gabe\n75.000 €-ra arte eta 2 urtetik 8 urtera bitarteko epea.\n3.000 € baino gutxiago behar dituzu?\nBegiratu Aqua kreditu txartelak ematen dizkizun abantailak.\nAdibide batekin argiago ikusiko duzu\nMAILEGUAREN ADIBIDEA, NOMINA EDO PENTSIOA HELBIDERATUTA\nMaileguaren zenbatekoa: 10.000 euro.\nIrekitze komisioa: 0 €.\nItzultzeko epea: 8 urte (96 hilabete).\nHileko kuota konstantea: 126,36 €.\nInteres tasa: %4,95eko ITNa / %5,23ko UTBa.\nItzuli beharreko guztia: 12.202,76 €.\nUTBa kalkulatzeko, kontuan izan dira posta gastuak (hilean 0,75 €).\nMailegua hileko azken egunean formalizatzen dela kalkulatuta.\nMAILEGUAREN ADIBIDEA NOMINA EDO PENTSIOA HELBIDERATU GABE\nHileko kuota konstantea: 131,17 €.\nInteres tasa: %5,95eko ITNa / %6,28ko UTBa.\nItzuli beharreko guztia: 12.664,36 €.\nInteres-tasa hobetu dezakezu\nEraginkortasun Energetikoa maileguaren interes-tasan hobari batez gozatu ahal izateko, nahikoa duzu baldintza hauetako bat betetzearekin:\n600 €-ko edo gehiagoko zure nomina helbideratu.\n300 €-ko edo gehiagoko zure pentsioa helbideratu.\nZer proiektu finantza ditzakezu?\nMailegu honekin zure etxean erreformak egin eta energia aurrezteko ekipoak erosi ditzakezu, eta modu arduratsuan kontsumitzen eta karbono aztarna murrizten lagunduko dizute:\nIbilgailu elektrikoak eta hibrido entxufagarriak.\nBizikletak eta patinete elektrikoak (motordunak eta motorgabeak).\nA+, A+ edo A++ motako (A+++ eta D arteko antzinako etiketatzea) eta A, B edo C (A eta G arteko etiketatze berria) etxetresna elektrikoak eskuratzea.\nArgiztapena LED teknologiarekin.\nBerokuntza eta ur beroaren sistemak instalatzea, kondentsazioko edo biomasako galdarak eta A+, A++ edo A+++ motako (A+++ eta D arteko antzinako etiketatzea) eta A, B edo C (A eta G arteko etiketatze berria) bero ponpa erabilita.\nPiztu eta itzaltze sistemen automatizazioa.\nArgiztapena konektatzeko presentzia detektatzea.\nFatxaden isolamendua eta leihoak aldatzea.\nIbilgailu elektrikoentzako kargaguneak instalatzea.\nAutokontsumorako eguzki plakak\nZure proiektua ibilgailu hibrido edo elektriko entxufagarri bat erostea edo aldatzea da?\nOrduan, aukeratu BBVA Auto Ekologikoa Mailegua.\nIkusi autoaren mailegua\nZenbat diru eska dezaket?\nGutxienez 3.000 €, eta gehienez 75.000 €-ra arte. Diru gutxiago behar baduzu, gure kreditu txarteletako bat eska dezakezu.\nZenbat denbora dut itzultzeko?\nGutxienez 2 urteko epea aukera dezakezu, eta gehienez 8 urtekoa, eskatzen duzun kopuruaren arabera.\nEskatu orain zure BBVA Eraginkortasun Energetikorako Mailegua\nZer komisio ditu?\nBBVA Energia Eraginkortasunerako maileguak ez du irekitze komisiorik. Alabaina, zure maileguaren zati bat edo mailegu osoa eskabidean adierazitako epea baino lehen ezeztatzea erabakiko bazenu, %0,50eko komisioa ordaindu beharko zenuke mailegua amaitzeko 12 hilabete baino gutxiago geratuko balira, edota %1eko komisioa mailegua amaitzeko 12 hilabete baino gehiago geratuko balira.\nBBVAren bezero izan beharra dut?\nBai, mailegu hau lortzeko BBVAn kontu bat izan behar da, eta han sartuko da dirua eta kargatuko dira kuotak. Oraindik konturik ez baduzu, izapidetzean ireki dezakezu.\nBetekizun bat betetzea beharrezkoa da?\nMailegu hau eskatzeko, nahikoa da bezero partikularra izatea -autonomoa edo enpresa ez- eta BBVAn kontu bat izatea (konturik ez baduzu, mailegua eskatzeko prozesuan ireki ahalko duzu).\nGainera, aurrekontu edo proforma faktura baten bidez egiaztatu beharko duzu maileguaren helmugako gure zerrenda honetan aurreikusitako eraginkortasun energetikoa hobetzera zuzendutako erosketa edo erreforma bat izango dela.\nEta %4,95eko ITNaz eta %5,23ko UTBaz gozatzeko, BBVAn helbideratu beharko duzu hilean 600 € edo gehiagoko zenbateko garbiko zure nomina edo hilean 300 € edo gehiagoko zenbateko garbiko zure pentsioa. Zure nomina edo pentsioa ez helbideratzea erabakitzen baduzu, interes-tasa puntu portzentual bat gehiago izango litzateke.\nNire etxebizitzaren ziurtagiri energetikorako balio du?\nEnergiaren kontsumoa eraginkorragoa izatera zuzendutako zure etxebizitzako erreforma guztiek haren ziurtagiri energetikoa hobetzen lagunduko dute. Kontsultatu gure zerrendan etxebizitza eraberritzeko zein proiektutara zuzen dezakezun mailegua.\nZer gertatuko litzateke ordainketa batean atzeratuko banintz?\nHalakorik gertatuko balitz, berandutze interesak aplikatuko dizkizugu. Gainera, ordainketarik ez egiteak ondorio ekonomikoak (adibidez, ondasunak halabeharrez saltzea) eta beste kreditu batzuk lortzeko zailtasunak ekar diezazkizuke.\nBBVAk finantzaketa arduraz erabiltzea gomendatzen dizu.\nZer esan nahi dute ITNk eta UTBk?\nITNa (Interes-tasa nominala) da bankuari ordaintzen zaiona dirua mailegatzearen truke. ITNa UTBa baino baxuagoa izan ohi da eta ez du balio maileguen arteko prezioa alderatzeko. Izan ere, interes-tasa bakarrik hartzen du kontuan, eta ez eragiketaren gastu guztiak.\nUTBak (Urteko Tasa Baliokidea) adierazi egiten du finantza-produktu baten kostua; esaterako, maileguak, barne hartuz interesa zein lotutako gastuak eta komisioak. Datu horrek ahalbidetu egiten dizu alderatzea mailegu desberdinen artean, izan ere, UTBa zenbat eta baxuagoa izan, orduan eta merkeagoa izango da mailegua.\nEskaintzak badu epemugarik?\nBai, maileguaren eskaintza honek 2022/01/31ra arte balio du (Banco Bilbao Vizcaya Argentaria, S.A.-k aurretik onartzearen mende).\nIritziz aldatu ahalko naiz?\nBai, kontratuan atzera egiteko eskubidea izango duzu sinatu eta hurrengo 14 egun naturaletan, eta ez duzu ezeztatzeagatiko komisiorik ordaindu beharko. Jasotako dirua itzuli eta egun horietan sortutako interesak ordaindu besterik ez zenuke egin beharko.\nEsate baterako: %4,95eko ITNa duen 10.000 €-ko mailegu bat eskatzen baduzu 8 urtetan (96 hilabete) itzultzeko eta 14 egun natural igaro baino lehen bertan behera uztea erabakitzen baduzu, 1,36 € ordaindu beharko duzu igaro den egun bakoitzeko.\nOnline mailegu pertsonala\nEgi bihurtu zure proiektuak. Eskatu 75.000 €-ra arteko zenbatekoa 3 minutu baino gutxiagoan.\nBBVA Después txartela\nEzarri zure kreditu mugak.\nBBVA Eraginkortasun Energetikorako Mailegua\nEraginkortasun Energetikoa Mailegua


Arizmendi Ikastolatik bioeraikuntzan eredu den Noain herriari bisita — TUlankide MONDRAGON\nArizmendiko Lanbide Heziketak antolatutako XXI. Mendeko Etxebizitzen jardunaldietan Mikel Baztanek, Noaingo lorezaintzako eta Agenda 21eko arduradunak, hitzaldia eman zuen ‘Lorezaintza, jendearen bizi kalitatea hobetzeko tresna bat’ izenburupean. Hitzaldiaren arrakasta ikusita, Arizmendi Ikastolak deialdia bailarara zabaldu eta Noain gertutik ezagutzeko eta bioeraikuntzaren ikuspegia sakontzeko aukera izan dute bisitarekin.\nBeste eredu bat ezagutu dute\nMikel Baztan izan dute bisitaren gidari, izan ere, eragin handia izan du Noain herriaren antolaketan. Bisitaren harira, Eraikuntzako ingeniaria den Gartzen Undagoitia Arizmendiko irakasleak Noainen ekologikoki, ekonomikoki eta sozialki jasangarria den herriaren gestioa nola landu duten azaldu digu: “Oso mantenu gutxiko lorategi eta baratze ekologikoekin, uraren kontsumoa jaitsiaz, ongarri naturalak erabiliz, pestizidak saihestuz, herritarrak kontzientziatuz, eta baztertuta dagoen jendea integratuz”.\nNoain lorategi ekologiko batean bihurtu da bere eremu berdeei, zuhaitzei eta parkeei esker. Gaur egun jasangarritasuna helburu duen naturaren eta eraikuntzaren arteko uztarketaren erreferentzia da Noain. Hainbat proiektu izan ditu bere ibilbidean eta orain ere egitasmo berriekin jarraitzen dute. Bertako lan antolamenduak hiru zutabe ditu: politikoa, langileena eta herritarrena. Hori horrela, herrian eraiki behar diren eraikuntza publikoei begira, Agenda 21ekoen laguntza jasotzen ari dira eta era berean udalarekin harremanetan daude. Herritarren harrera eta parte-hartzea nabaria da, izan ere, boluntario sare bat osatu dute hainbat ekimenetan laguntzeko.\nGuztira 40 lagunek egin dute bisita: Arrasateko Udaletik alkatea, zinegotzi bat eta bi teknikari; Eskoriatzako, Ibarraundiko eta Oñatiko teknikariak; Lanbide Hastapeneko eta Lanbide Heziketako eraikuntzako irakasle eta ikasleak; honetaz gain, Ikastolako azpiegiturako saileko langileak eta zenbait herritar. Debagoieneko ordezkariak txundituta etorri dira Noainen jasotako esperientziarekin.


Talentu kontuak |\nkazetariak2012 / 21 marzo, 2016\nEz dira egun asko pasatu Bizkaiko Foru Aldundiak antolatuta Prestik gazte enplegu eta formazio azokan izan nintzela. Azokaren erdi-erdian Eures erakundearen postua zegoen. Europan lan egin nahi dutenei bideratuta dago Eures. Egia esan, ez ninduen harritu, beste edizio batean ere gutxi gorabehera leku berean baitzegoen kokatuta. Bestelako enpresa eta erakunde piloren postuak ere bazeuden azokan: Tyba, unibertsitate desberdinak, Lanbide, Infojobs… Erakargarri moduan, gehienek nazioarteko lan merkatua erabiltzen zuten. Erakunde horietako edozeinek zabaltzen zizkien Europako zein atzerriko ateak gazteei.\nAtzerrian egonaldi bat egitearen onurak ezagunak dira. Beste errealitate soziokulturalak ezagutzen dituzten pertsonek beti izaten dute mentalitate irekiago bat. Ikuspegi globalagoa eta pertsonalagoa eraikitzen laguntzen die beste herrialde bat ezagutzeak, eta noski, lan egiteko modu berriak esperimentatzeko aukera eskaintzen die.\nKanpora joateak aukera bat izan behar du. Pertsonarentzat aberasgarria, baina inondik inora ez derrigortasun bat. Nik, behintzat, hori pentsatzen dut.\nBadirudi krisia medio eta langabezi tasa murrizteko modu bakarra atzerrira joatea dela, edo horrela ulertu dute zenbait agintarik. Pentsatu duzu nolako arriskua duen irtenbide hori bakarrik sustatzeak?\nGutako bakoitzaren formazioa, heziketa, pertsona bilakaera… gizarte inbertsio bat da. Gure pertsona eta profesional izaera ez da bakarrik eskolan edota unibertsitatean garatzen, gure egunerokotasunean lantzen da. Gizartean ditugun harremanak garatzen du gure talentua, bakoitzak gizartean egin dezakeen ekarpena.\nHorregatik, gure artean aukerarik topatu ez eta bere burua kanpora joatera derrigortuta ikusten dutenen kasuan, talentua galtzen ari gara, gure inbertsioa galtzen ari gara, lehiakortasuna galtzen ari gara.\nOndo dago atzerriko aukerak izatea, eskaintzea, baina landu dezagun norberaren herrira bueltatu eta tokian tokiko garapenean lan egiteko aukera ere. Susta ditzagun bertako talentuak aprobetxatzeko kanpainak. Egin dezagun esfortzua. Etorkizuneko apustua da eta.\n(Urola Kostako Hitza-n argitaratua, 2014-12-18)\n21 marzo, 2016 en Opinión. Etiquetas:atzerria, gazteak, krisia, langabezia, talentua\nLangabetua? Bai zera!\nZer izan nahi duzu handitan?\n← Crítica cinematográfica: ‘La Habitación’\nHomenaje ‘íntimo’ a las víctimas del 11-M, a Blas de Otero y al “quinto” Beatle →


Nola eskaneatu Android Playware | Androidea\nGoogle Play Protect aurkeztutako tresna da Android-en duela urte bat pasatxo, gutxi gorabehera. Oso tresna erabilgarria da Android-en, eta horri esker aplikazio maltzurrak eskaneatu eta detektatu ditzakezu. Oso erabilgarria izan da Google-ri dagokionez aplikazio maltzurrak detektatu aplikazio dendan.\nHorrez gain, erabiltzaileentzat ere oso erabilgarria izan daiteke. Ahal dugunez erabili Google Play Protect birusik edo aplikazio kaltegarririk ote dugun jakiteko fotahornitzailea gure telefonoan. Hainbat egoeratan lagun diezagukeen detekzio tresna. Horregatik, jarraian horri buruz eta funtzionamenduari buruz gehiago hitz egingo dugu.\nGoogle-k Play Store-ra kargatzen diren aplikazioak kontrolatzen ditu. Helburua da aplikazio hauek edozein malware mota edukitzea edo onartzen ez diren ekintzak egitea saihestea. Baina, batzuetan, aplikazioen dendan kontrol guztiak saihesten dakiten aplikazioak daude. Hori dela eta, konpainiak Play Protect bezalako tresnak erabili ditu.\nHaiei esker etengabe kontrolatu dezakezu aplikazioen kontrola eskuragarri dago Play Store dendan. Beraz, malware bat duen aplikaziorik badago, detektatu eta Android telefono batean instalatzea eragotzi daiteke. Baina telefonoan aplikazioak instalatuta badituzu, tresna hau erabil dezakezu. Harekin telefonoa eskaneatu dezakezu instalatu ondoren ere.\nIzan ere, Play Protect instalatu dituzun aplikazio guztiak aztertu Android telefonoan mehatxuengatik. Beraz, oso aukera erabilgarria da mota honetako egoeretan. Nahi izanez gero, tresnak zuk zeuk egin dezakezu telefonoan instalatutako aplikazioak aztertzeko. Jarraian nola burutzen den oso erraza dela ikusiko duzu.\nAztertu aplikazioak Play Protect-ekin\nPlay Protect Google Play Store aplikazioan integratuta dago gure Android telefonoan. Aplikazioaren barruan atal zehatz bat du eta bertan aplikazioen azterketa hau egiten da. Gauza normala da ohiz kanpoko ezer ez egotea. Tresna honek malwarea duen aplikazio bat hautematen badu, jakinaraziko da aplikazioa telefonotik kendu ahal izateko. Kasu horietan orduan gomendatzen da jakinarazi aplikazioa.\nHori dela eta, Play Store aplikazioa ireki behar duzu zure Android telefonoan. Barruan zaudenean ireki aplikazioaren alboko menua, pantailaren goiko ezkerreko aldean agertzen diren hiru marra horizontaletan klik eginez. Ondoren, menu hau irekiko da, hainbat aukerarekin. Aukera horietako bat Play Protect da. Atal honetan sartuko gara.\nAtal honen barruan ikusiko duzu tresnak normalean mehatxuak aztertzen ditu Maiz. Nahi izanez gero, momentu horretan malwarea bilatzen hasteko eska diezaiokezu. Aztertu berri diren aplikazioen atal bat lortuko duzu. Azpian eskaneatze berri bat egiteko funtzioa duzu. Horrela, zure smartphone-ko aplikazio guztiak, sistemakoak edo Play Store dendan deskargatu dituzunak aztertuko ditu.\nHori dela eta, Play Protect-ek zerbait antzematen badu, pantaila horretan erakutsiko zaizu. Arazoak sortzen dituen edo zure telefonoan segurtasun mehatxua sortzen duen aplikazioren bat badago, tresnak esango dizu. Hori gertatzen bada, hobe da aplikazioa ezabatzen jarraitzea, arazo posibleak ekiditeko. Litekeena da hori sintomak sumatu al dituzu telefonoan, horrek asmo txarreko aplikazio bat instalatuta duzula pentsa dezake.\nPlay Protect-en ondorengo analisiak zure telefonoan aplikazio maltzur edo malware bat instalatuta duzula baieztatzeko modu bat izan daiteke. Horrela, zentzu horretan ekintzak burutu eta mehatxu hau zure telefonoan amaitzeko aukera izango duzu. Zalantzarik gabe, oso tresna erabilgarria Android segurtasunerako.\nArtikuluaren bide osoa: Androidea » Android aplikazioak » Androiden malwarea nola aztertu Play Protect-ekin


Zientzia eta Teknologia Fakultateak Gestio Aurreratuaren Zilarrezko A lortu du - Edukiaren bistaratzea - Euskal Herriko Unibertsitatea - UPV/EHU\nZientzia eta Teknologia Fakultateak Gestio Aurreratuaren Zilarrezko A lortu du\nZientzia eta Teknologia Fakultateak lortu egin gu Kudeaketa Aurreratuaren Euskal Sariaren zilarrezko A. Sari honek erakunde aurreratuenak aintzatesten ditu beren gestio praktikei erreparaturik, beren interes talde, ikasle, irakasle, ikertzaile, administrazio eta zerbitzuetako langile eta, oro har, gizarte osoa modu orekatuan gogobetetzen ahalegintzen baitira.\nFakultateak hiru bat mila ikasle ditu gradu eta graduondokoan\nSaria Eusko Jaurlaritzako Lehendakariak emanen du datorren abenduaren 14an, 18:30ean hasita Vitoria/Gasteizko Europa jauregian egingo den ekitaldiaren barruan.\nZientzia eta Teknologia Fakultateak kudeaketa aurreratuaren eredua baliatzen du bertako gestio sisteman balioetsi eta hobetzearren. Sari hau eman zaio EUSKALIT fundazioak egin dion kanpoko ebaluazioa gainditu ostean.\nZientzia eta Teknologia Fakultateak, Bizkaiko Campuseko Leioa-Erandio eremuan kokatuta, egun graduko 9 titulazio eskaintzen ditu eta gradu bikoitz bat, zientzia eta teknikaren 35 jakintza arlo baino gehiago jorratuz. Irakats eskaintzaren barruan, batetik, natur zientzien adar klasikoei dagozkien graduak daude: Biologia, Fisika, Geologia, Matematika eta Kimika. Hauekin batera, beste lau titulazio irakasten ditu, jakintza zientifikoa eta garapen teknologikoa batu eta integratzen dituztenak: Biokimika eta Biologia Molekularra, Bioteknologia, Ingeniaritza Elektronikoa eta Ingeniaritza Kimikoa. Beste alde batetik, ikastegiko graduondokoen eskaintzak, gaur egun, 12 master, zein bere graduondoko programa ofizialen baitan, eta 5 berezko titulu dauzka.\nEskaintza honi esker, esan daiteke fakultatea Euskal Herriko erreferente garrantzitsuenetako bat dela, gure gizartearen erronka nagusienetan eginkizun esanguratsu egin ahal izango ditugun profesionalen hezkuntzari dagokionean: teknologia berrien garapena, garapen jasangarria, ingurumenaren kontserbazioa eta beste.\nFakultateak hiru bat mila ikasle ditu gradu eta graduondokoan, 800 bat irakasle eta ikertzaile, 18 sailetan eta 2 sail ataletan banatutako goi mailako giza taldea osatzen dutelarik, jakintza teoriko teknikoaren arlo gehienak landuz. Bertan metatzen da Euskal Herriko I+G+Brako baliabide ugari, ekoizpen zientifikoaren atal handi bat sortuz. Bertan egiten den ikerketa jardunaren trinkoa ederki ikusten da subentziorik lortzen duten ikerketa proiektuen kopuru altuan, urtero defendatzen diren 100 bat doktorego tesietan eta ikastegian ekoizten diren zientzi argitalpenen kalitate eta kantitatean.\nZientzia eta Teknologia Fakultateak egokitu egin zituen ikastegiaren balio eta antolakuntza kultura bikaintasunaren printzipioetara, European Foundation for Quality Management (EFQM) eredua baliabide hartuta. Honen ondorioz, zilarrezko Q lortu zen 2006an. Geroago, 2010. urtean, Kalitatea Bermatzeko Barne Sistema (KBBS) egiaztatu zuen AUDIT programaren jarraibideekin bat etorrita, ANECAk sustatuta unibertsitateko irakaskuntzen kalitatea bermatzeko.\n2016 urtean, Unibasq, Euskal Unibertsitate Sistemaren Agentziaren ekimenari esker, Zientzia eta Teknologia Fakultatea AUDIT-MGA ebaluazio bikoitzean parte hartzeko zentro pilotua aukeratua izan zen. Ekimen horren emaitza da gaur ospatzen dugun aitorpen bikoitz hau.\nKudeaketa Aurreratuaren Euskal Saria, fakultateak orain lortu berri duena, gestio aurreratuaren garrantzia zabaldu eta sustatzeko, euskal erakundeen arteko lehiakortasunerako giltzarri moduan. Bitarikoa da aintzatespen honen helburua:\nErakunde hauek egindako ahalegina eta gestioan lortu duten aurrerapen maila publikoki aitortzea.\nZilarrezko A lortuta, Universidad del País Vasco/Euskal Herriko Unibertsitatearen Zientzia eta Teknologia Fakultateak aitortuta ikusten du bere xedearekiko konpromisoan egindako ibilbidea, alegia: jakintza sortu, garatu eta transmititzea arlo zientifiko teknologikoetan. Honekin batera, zientzialariak eta profesionalak modu integralean eta sen kritikoaz hezi eta prestatzeko erantzukizuna du, irakaskuntza eta berrikuntza etengabean berrituz eta helburu duen gizartearen premiei adi egonik.


Elorrioko Udala - Elorrioko Ferixa Nausikoetarako hainbat berritasun landu ditu Udalak\nElorrioko Ferixa Nausikoetarako hainbat berritasun landu ditu Udalak\nOstiral honetan hasiko diren Elorrioko Ferixa Nausikoek hainbat berritasun izango dituzte aurten ere. Izan ere, abuztuaren 31 eta irailaren 9a bitartean ospatzen diren jaiak garatzen joateko eta garai berrietara egokitzeko asmoa erakutsi du Udalak.\nZentzu horretan, aurten 12 eta 16 urte bitarteko nerabeentzako ekintza sorta antolatu da, Udalak gazteekin batera burututako Gazteria Planean Ferixa Nausikoetan adin-tarte horri dagokionez zegoen hutsunea identifikatu ondoren. “Gazteria Plan horretan nerabeek adierazi ziguten beraientzako ekintza gutxi zeudela jaietan, eta hutsune hori osatzen saiatu gara”, adierazi du Idoia Buruaga alkateak.\nGauzak horrela, asteburuetan, goizetan zein arratsaldetan, Skate Eskolak antolatuko dira. Gainera, larunbatean 18:00etan, 12 eta 15 urte bitarteko Koadrilen Jolasak antolatuko dira, astelehenean nagusiagoek egiten dituztenen antzekoak.\nBarrakekin lanketa irudien inguruan\nAurten ere, berritasun modura, Udaleko Berdintasun arlotik lanketa berezia egin da barraketako arduradunekin batera, horietako batzuetan erakutsi ohi diren irudi estereotipatuak zaindu asmoz.\nHorrez gain, iaz botiltzarraren inguruan eginiko lanketari jarraipena eman asmoz, aurten ere prebentzio eskuhartze kanpaina ibiltaria jarriko du martxan Udalak. “Arazoa errotik desagerraraziko ez dugun arren, komenigarria iruditzen zaigu gazteekin prebentzio eta bizikidetza lana egitea, beraz bi asteburuetan lanketa berezia egingo dugu zentzu horretan”, adierazi du Buruagak.\nPrebentzio lanez gain, Udalak bizikidetza zaintzeko hainbat neurri hartuko ditu. Izan ere, eskuhartzean bertan zabor-poltsak banatuko dituzte gazteen artean, ingurua ahalik eta txukunen uzteko eskatuz. Gainera, udal brigadak saiakera berezia egingo du botiloi guneak garbitzeko. Bestalde, ekitaldi nagusietan, Sukalki Egunean edota Koadrila Egunean kasu, udalak kolore ezberdinetako zabor-ontzi ezberdinak jarri eta mahai bakoitzean koloretako poltsak eta eskuorri bana utziko ditu ditu birziklapena bultzatu asmoz.


Hamasei azpeitiar lehiatuko dira bihar Seguran, 43. Euskal Herriko Dantza Txapelketan - Uztarria (Azpeitia)\nHamasei azpeitiar lehiatuko dira bihar Seguran, 43. Euskal Herriko Dantza Txapelketan\n2019ko urr. 18a, 16:58\nOrotara, hogeita zortzi dantzarik parte hartuko dute txapelketan, eta horietatik hamasei Azpeitiko dantzariak izango dira. Larraitz Larrañaga eta Amets Amubieta, Itziar Bastida eta Anaitz Lizartza, Laura Bastida eta Ekain Uzkudun, Nagore Kerejeta eta Aner Kerejeta, Elaia Elorza eta German Aranburu, Maider Arrieta eta Jon Ander Iriondo, Maite Beobide eta Mikel Subinas, June Elorza azpeitiarra eta Eneko Sarasua azkoitiarra eta Gorka Kerejeta azpeitiarra eta Leire Eizmendi errezildarra izango dira Seguran.\nAmets Amubieta eta Larraitz Larrañaga artxiboko irudi batean. Ikusi haundiago | Argazki originala\n43. Euskal Herriko Dantza Txapelketa jokatuko da bihar, zapatua, Seguran, eta bertan izango dira Azpeitiko hamasei dantzari. Orotara, hamalau bikotek parte hartuko dute Euskal Herriko Dantza Txapelketan, eta horietatik hamahiru Gipuzkoatik joango dira eta zazpi bikote Azpeititik. Beste bi bikote, berriz, Azpeitiko, Errezilgo eta Azkoitiko dantzariek osatutakoak izango dira. Beraz, eskualdeko dantzariak protagonista izango dira Seguran.\nSegurako Baratze pilotalekuan jokatuko da txapelketa, 18:00etan hasita. Bikote irabazleak 800 euro, oroigarria, txapela, lepokoa, bidaia eta GEDBren oroigarria jasotzeaz gain, Aitor Ruiz de Egino hernaniarrak egindako eskultura jasoko du. Dantzariek zortzi pausoko fandangoa dantzatu beharko dute Isilkara txistulari taldearen txistu doinuez, eta arin-arina, Estanga anaia-arrebak trikitilarien piezarekin. "Dantzariek egunean bertan ezagutuko dituzte doinuak". Izaro Iraetak eta Imanol Artolak aurkeztuko dute lehiaketa eta ETB1k egunean bertan emango du saioa, 21:00etan hasita.\nHona hemen Seguran arituko diren dantzarien zerrenda:\n· Itziar Bastida-Anaitz Lizartza (Azpeitia)


Koronabirusak urtebete jeitsi du bizi-itxaropena AEBtan, 2,7 urte beltzen kasuan | Mundo | Naiz\n01 MAR. 2021 - 11:00h\nKoronabirusak urtebete jeitsi du bizi-itxaropena AEBtan, 2,7 urte beltzen kasuan\nEuskal Herriko datuak ezagutzeko itxoin beharko dugu, baina AEBtan neurtu dute dagoeneko pandemiaren eragina bizi-itxaropenean. Emaitzak adierazgarriak dira: 2020ko lehenengo sei hilabeteetan urtebete jeitsi zen estatubatuarren bizi-itxaropena. Beltzen kasuan, beherakada 2,7 urtekoa izan da.\nTxertaketa kanpaina aurrera doa Californian. (Frederic J. BROWN/AFP)\nPandemiaren ondorioak neurtzeko hamaika adierazle daude. Zaila da, ordea, bizi-itxaropena baino zifra esanguratsurik topatzea koronabirusak eragindako hondamendiari neurria hartzen saiatzeko. Euskal Herrian hilabeteak itxoin beharko ditugu horrelako eraginik egon den jakiteko, baina AEBetan dagoeneko neurtu dute, eta emaitzak latzak dira: 2019an, jaiotako estatubatuar baten batez besteko bizi-itxaropena 78,8 urtekoa zen. 2020ko lehenengo sei hilabeteetan jaiotakoena, ordea, 77,8 urtekoa. Sei hilabetete eskasetan, estatistikoki, urtebeteko bizi-itxaropen galera atzeman dute CDC Centers for Disease Controleko ikerlariek.\nBizi itxaropenaren garapena AEBtan. (Iturria: CDC)\nBaina hori batez bestekoa baino ez da. Pandemiaren eragina ez da modu berean banatu gizarte guztian, eta horrek bere isla dauka adierazle honen beherakadan. Errealitate latzena estatubatuar beltzena da, euren kasuan 2,7 urte jeitsi baita jaioberrien bizi-itxaropena, dagoeneko askoz baxuagoa zena. 74,7 urtetik 72 urtera jeitsi da seihileko batean. Gizon beltzen kasuan, beherakada hiru urtekoa izan da, 71,3tik 68,3ra.\nBestela esanda, AEBtako gizon afroamerikar baten bizi-itxaropena batez bestekoarena baina hamar urte baxuagoa da. 2001. urtera joan behar gara hain bizi-itxaropen baxua topatzeko. Bi hamarkadako atzera pausua, beraz.\nBizi Itxaropenaren galera, genero eta talde etnikoaren arabera. (Iturria: CDC)\nLatinoen kasuan, berea da AEBtan bizi-itxaropen altuena, baina pairatu duten beherakada (1,9 puntu) batez bestekoa baino handiagoa izan da. 81,8 urtekoa zen 2019an, eta 79,9koa 2020ko lehenengo sei hilabeteetan. Txurien kasuan, bukatzeko, beherakada arinagoa izan da, 78,8tik, 78ra.\nArrakalak zabaldu dira\nHonek guztiak aldez aurretik existitzen ziren arrakalak handitu ditu, berdintasunera egiten zuen azken hamarkadetako joera apurtuz. Hau modu nabarmenean gertatu da beltzen eta txurien artean. Bi komunitateen bizi-itxaropenaren arteko diferentzia murrizten joan da azken hiru hamarketan: 1993ko 7,1 urteko arrakala zabaletik, 2019ko 4,1 urtekora pasa zen. Pandemiaren eraginarekin, ordea, arrakala hori berriz handitu da, 6 urtera arte iristera. 1998ko datuak dira. Bi hamarkada luzeko atzera pausua, berriro ere.\nAlderantzizko joera atzeman da latinoen eta txurien artean. 2019an, lehenengoen bizi-itxaropena hiru urte luzeagoa zen; pandemiaren eraginez, ordea, arrakala txikitu da, eta orain latinoen abantaila 1,9 urtekoa da.\nBizi itxaropenaren jeitsiera, talde etnikoen arabera. (Iturria: CDC)\nGenero arrakala ere zabaldu da, koronabirusak gizonen batez besteko bizi-itxaropena 76,3 urtetik 75,1era pasa baita, emakumeena 81,4 urtetik 80,5era pasa den bitartean. 2019an arrakala 5,1 urtekoa bazen, 2020ko lehenengo sei hilabeteetan 5,4ra pasa zen.\nGarrantzitsua da aipatzea, edonola, ikerlariek lanaren mugak azpimarratzen dituztela. Lehenik eta behin, mortalitate datu orokorrekin eginda dago, beraz, ezin dira bereizi koronabirusak gauzatutako heriotzak gainontzekoetatik. Era berean, lehenengo sei hilabeteak erabiltzea, eta ez urte osoko datuak, tranpa txikia dauka, ipar hemisferioan neguko hilabete gogorrenak denbora tarte horretan sartzen direlako, eta hilabete horietan mortalitatea altuagoa izan ohi delako. 2020. urte osoko datuak eskuragarri daudenean, litekeena da behin betiko datuak pixka bat leuntzea.\nBaina ikerketaren buru Elizabeth Ariasek garbi dauka «jeitsieraren ardura nagusia» koronabirusarena dela, Statnews komunikabide espezializatuak jasotzen duenaren arabera. Ikerketan, gainera, ondorio nagusien artean kokatzen dute pandemiaren eraginak «mortalitatearen arrakala etnikoak eta arrazazkoak zabaldu» dituela.


Disney Plus Down da? Egiaztatu oraintxe zerbitzariaren egoera - Nola\nDisney Plus behera al dago? Bai bada, orduan bakarrik zuretzat edo guztientzat? Disney Plus-ekin konektatzen saiatzen ari bazara eta zerbitzaria jaisten bada, arazo bat izan daiteke zure aldetik edo zure aplikazioaren bidez.\nNola egiaztatu Disney Plus erorita dagoen?\nHemen 2 modu posible zerrendatu ditugu, Disney plus plus zure edo beste guztientzat ez ote dagoen egiaztatzeko.\nZerbitzariaren egoera egiaztatzeko gida gehiago:\nNetflix behera al dago oraintxe?\nOinarrizko urrats hauek probatu ditzakezu ziur bazaude Disney Plus ez dela zuretzat bakarrik, baita guztientzat ere.\nJoan Disney Plus Twitter kontutik zerbitzuei buruzko eguneratzeak ikusteko\nEgin beharko zenukeen lehenengo gauza da Disney Plus Twitter kontua azken eguneratze guztiak ikusteko\nOrain bilatu Twitter-en #disneyplusdown . Zerbitzaria guztientzat ez badago, horietako batek ere txioa egingo du kontuan edo Disney Plus-en funtzionamendua ez izateari buruz eztabaidatuko du.\nTwitter ikusten ez baduzu, google edo beste lineako iturri batzuen bila joan zaitezke eta haietara ere sartu ezin baduzu, arazoa zure aldetik egon behar du. Kasu honetan ezin duzuegin zure egoera egiaztatzeko webgune batzuk.\nHorrelako gune batzuk Downforeveryone edo justme, Downdetector eta isitRightnow dira? Gune hauek Disney Plus-en benetako egoeraren berri emango dizute.\nZer egin Disney Plus-era konektatu ezin zarenean?\nOrain ikus dezagun zer egin arazoa zure aldetik badago baina beste batzuentzat ez bada.Zure arazoa erraz konpondu ahal izateko taktika ugari dago eta Disney Plus lan egoeran egongo da.\nZiur egon behar duzu jatorrizko webgunearen inguruan, hau da, https.//www.disneyplus.com\nWebgunera ezin baduzu iritsi, Disney Plus aplikazioa probatu dezakezu eta honek ere funtzionatuko ez badu, zure telefonoan arakatzaileak kontsultatu ditzakezu.\nGainera, Interneteko konexioa egiaztatu dezakezu eta dena ondo badago, itxi leihoa eta webguneak minutu batez eta ireki eta saiatu berriro arakatzailearengana heltzen. Zure aplikazioarekin egin dezakezun gauza bera, itxi lehenik eta berriro ireki minutu bat edo bi igaro ondoren.\nZiurtatu arakatzailearen cachea doan gordetzen duzula\nArakatzailearen cookieak garbi mantendu beharko zenituzke\nSaiatu gailua berrabiarazten\nDNS zerbitzarian arazoren bat egon daiteke aktibatzeko, baina horri buruzko ezagutza osoa izan behar duzu\nZure Disney Plus gunearekin eta aplikazioarekin dena ondo badago, begiratu zure Interneteko konexioa. Just eskatu laguntza zure ISParekin.\nAholku garrantzitsua: zure webgune edo aplikazioen batek funtzionatzen ez badu eta urkatuta badago, gailua berrabiarazi dezakezu\nDisney Plus errore mezuak:\nDISNEY PLUSek akats mota batzuk ager ditzake, adibidez, 500 barneko zerbitzariaren errorea, 403 debekatua eta 404 ez aurkitzea. Ikus ditzagun oinarrizko akats batzuk: -\n4-9 errore kodea -Kontuaren xehetasunak okerrak gertatzen dira. Beraz, ziurtatu saioa hasteko eta ordainketari buruzko xehetasun zuzenak jartzen dituzula\n13. akats kodea -Horrek adierazten du gailu desberdinetan dagoeneko saioa hasita dagoela.\n31 eta 73 akatsen kodea -Kokapen arazo batengatik da. Aft5er VPN probatzen ari bazara, ezin izango duzu sartu. Beraz, itxi VPNa\n41 eta 42 akatsak -Erreproduzitzeko errore bat egon daiteke Disney Plus gainkargatuta egon liteke. Beraz, saiatu berriro geroago\n83. errorea -Disney Plus-ek arazo batzuk dituela adierazten duen akats guztien oinarrizko nahasketa da. Itxaron pixka bat eta ikusi gero\nZure arazoa konponbide horiekin guztiekin konponduko ez balitz, libre zaude 888-905-7888 telefono zenbakira deitzeko. Hori gertatzen da Disney Plus momentu gorenean dagoenean eta errore mota hau erakusten dutenean.\nBeraz, azkenean ondorioztatu dugu arazo bat egon daitekeela zure aldetik zein Disney Plus-etik, beraz hobe da biak egiaztatzea. Disney Plus guztientzat badago, Disneyren Twitterren heldulekua kontsulta dezakezu. Arazoa guztiontzat izango balitz, norbaitek arazoa txiokatu beharko luke. Zure aldetik badago, goiko soluzioa egiaztatu dezakezu zure arazoa konpontzeko.\nnola ikus dezaket telebista linean doan\nposible al da ps4 imitatzea?\nharpidetzarik gabe doako film streaming\nwindows 10 etxerako\nnintendo switch lite eta erregularra arteko aldea


Iñaki Azpiroz izango da alkate Lizartzan - Lizartza - Tolosaldeko ataria\nIñaki Azpiroz izango da alkate Lizartzan\nIrati Saizar Artola 2019-05-27 09:43\n296 boto jaso ditu EH Bilduk, 15 boto zuri eta 6 boto baliogabe\nEH Bilduk eta EQUOk aurkeztu dituzte zerrendak Lizartzan, eta herritarrek EH Bildu babestu dute; 7 hautetsiak lortuta. 296 boto jaso ditu koalizio abertzaleak eta 33 boto izan dira EQUOrentzat. 15 boto zuri eta 6 boto baliogabe jaso dituzte. Beraz, Iñaki Azpiroz izango da alkate\nGora egin du boto-emaileen kopuruak. Duela lau urte, 317 lagunek bozkatu zuten, eta aurten, 350 bizilagun joan dira botatzera. Azken agintaldian ere EH Bildurena izan da udal gobernua, eta datozen lau urteetan ere zazpi zinegotziak koalizio abertzalearenak izango dira.


Cogito ergo naiz: Odisea edo guda ostea 2\nOdisea edo guda ostea 2\nUlises lotofagoen uhartean\nUlises Itakarako bidea hartu bezain laster itsasoa haserretu zen, edo hori behintzat ematen zuen, olatuek ez baitzioten aurrera egiten uzten eta euren bidetik aldendu behar izan ziren. Horregatik euren lehendabiziko geldiunea ere urrun kokatu behar dugu, lotofagoen uhartean. Bertara heldu bezain laster, itsasontzia kostaldean utzi eta Ulisesek bere gizon batzuk bidali zituen irlara, ura eta zenbait jakien bila joateko. Lotofagoen herria herri lasaia zen eta oso atsegina,baina elikagai bakarra zegoen, lotoa. Lotoa oso lore goxoa zen, probatzen zuen edonorentzat benetako gozamena…\nBaina, goxoa izateaz aparte bazuen beste botere bat: jaten zuenaren oroimena ezabatzen zuen. Ulisesen gizonek, lotoa jatearen ondorioak ezagutzen ez zituztenez, lotoa jan eta euren egin beharrak ahaztu zituzten, lotofagoen irlan geratzea zelarik euren desio bakarra. Itsasontzian itxaroten zeudenak arduratzen hasi ziren eta Ulises euren bila joan egin zen; gure heroiak berehala gertatutakoaz jabetu zen eta bere gizonen beso eta hankak lotu zituen eta itsasontzira eraman, euren bidea berriz ere hartzeko asmoarekin.\nEtiketak: Odisea edo guda ostea 2: Ulises lotofagoen uhartean


Ezargarri zaion arautegia betetzen duen justifikazioa. Oiartzungo Hiri Antolaketarako Plan Orokorrak (hala badagokio), Suteen aurkako Babesa, Irisgarritasuna, zarataren 213/2012 Dekretua, eraikuntza eta eraisketako hondakinen gaineko 112/2012 Dekretua, arau sanitarioak eta gainerako arautegi sektoriala.\nZarata atera dezaketen jardueren kasuan, gainera: Lokala hotsgabetzeko proiektua. Zarataren 213/2012 Dekretuan dioena hartu behar da kontuan.\n4/2015 Legea, ekainaren 25ekoa, lurzorua kutsatzea saihestu eta kutsatutakoa garbitzekoa 53 art.\n112/2012 Dekretua, ekainaren 26koa, eraikuntza- eta eraispen-hondakinen ekoizpena eta kudeaketa arautzeko dena 4., 5., 6., 9. art.


SPRI Taldeak dioenez, “eraldaketa digitala da orain enpresen lehiakortasun-palanka garrantzitsuena” - SPRI\nSPRI Taldeak dioenez, “eraldaketa digitala da orain enpresen lehiakortasun-palanka garrantzitsuena”\nEnpresen garapenerako euskal agentziak AEFAME famili enpresen elkartearen jardunaldi batean parte hartu du\nSPRI Taldeko Berrikuntza eta Teknologiako zuzendari Aitor Cobanera, erdian.\nSPRI Taldeko Berrikuntza eta Teknologiako zuzendari Aitor Cobanerak adierazi du: “orain eraldaketa digitala da enpresen lehiakortasun-palanka garrantzitsuena”. Cobanerak jardunaldi batean parte hartu du Deustuko Unibertsitatean, AEFAME famili enpresen elkarteak eta Entelgy Digital erakundeak antolatu dutena SPRI Taldearen (enpresen garapenerako euskal agentziaren) laguntzarekin.\nJardunaldian aztertu da nola orientatu euskal famili enpresak eraldaketa digitaleko prozesuen inguruan. Cobanerak esan du eraldaketa digitala “aukera baino gehiago premia dela dagoeneko, eta konpainiek digitalizatuta egon behar dutela etorkizunerako, horrek berekin ekarriko duelarik lehiakortasuna hobetzea”.\nBerrikuntza eta Teknologiako zuzendariak esan du iraultza industrial berri hau “abiadura bizian datorrela eta aldaketak askoz azkarrago gertatzen ari direla”. Gaineratu du prozesu horretan badirela funtsezko faktore bi: enpresek kalitatezko banda zabala izatea eta zibersegurtasuna. “Garrantzitsua da baita ere ekintzailetza 4.0 Industrian. Enpresa trakziogileek gero eta gehiago bilatzen dute startup-ekin lan egitea, azkartasuna ematen dietelako”.\nCobanerak esan du horrelako ekitaldiak “funtsezkoak direla enpresei erakusteko zer ari den gertatzen” iraultza teknologiko honekin.\nJavier Martínezek, Google Cloud enpresako ingeniaritza arloko zuzendariak, azpimarratu du une honetan “ez daukagu[la] ideiarik ere nolakoa izango den mundua 30 urte barru”, eta aldaketa aro betean bizi garela “non tresnak diren aldaketaren bultzatzaileak. Benetan garrantzitsuena, ordea, pertsonak egokitzea da. Enpresa bat zenbat eta handiagoa izan, hainbat eta zailagoa izango da kultura aldatzea, pertsona gehiagok egokitu behar dutelako”.\nÁngel Jareño, Uvesco taldeko zuzendariorde nagusiak esan du banaketan “daukagun abantaila dela ikusi egin dezakegula zer gertatzen den beste sektore batzuetan”. Onartu du ez dakiela hurbildik ere “nolakoak izango diren supermerkatuak hemendik hamar urtera, baina ahalegina egingo dugu ordurako prest egoteko”.\nJareñok esan du bere ustez “bukatzen ari garela basamortuko ibilbidea” eraldaketa digitalaren arloan, eta gogorarazi du “duela 6 urte egin genuela datuen lehen proiektua”.


Beste urte batez, SUPER AMARAk babestuko du jaiotza tradizional hau. Gainera, Donostiako Udalaren laguntza ere jasoko du. Ikusgai egongo da abenduaren 1etik urtarrilaren 10era arte.\nGipuzkoa plazako jaiotzak tradizio luzea du eta Gipuzkoa osoko pertsona ugarik bisitatzen du. Aire zabaleko jaiotza da eta kolore ikusgarriko arropak dituzten piezekin eginda dago. Gainera, teknika berrietara egokitzen joan den argiztapen-sistema du eta hori eguzki-argia desagertzen denean, arratsaldeko azken orduetan, nabarmentzen da bereziki.\nAurten, jaiotzak beste berritasun batzuk ere baditu talde batzuen kokapenari dagokionez:, eta irudi eta animalia batzuk zaharberritu eta figura askoren arropak eguneratu dituzte. Iaz, ama birjinen eta aingeruen arropa aldatzen hasi ziren, eta aurten jaiotza osatzen duten ia pieza guztien arropak aldatzen jarraitu dute.\n60 urte baino gehiagoko historia:\n1957 urtean, Pedro Arana jaunak (alkateordea eta KTEko arduraduna), merkatariekin hala adostua, hiriari Gabonetako giro handiagoa eman nahi izan zion eta jaiotza jartzeko toki enblematikoena Gipuzkoa plaza zela erabaki zuen.\nHorrekin lotuta, Jose Luis Usabiagarekin harremanetan jarri zen eta hark oso begi onez ikusi zuen ideia hura, beti amestu izan baitzuen bera bizi zen tokian jaiotza jartzearekin. Rafael Munoari horren berri eman eta bien artean diseinatu zuten jaiotza. Hasiera batean, egun Aldundiko erlojua dagoen tokian jarri eta 12 piezek osatu zuten.\nAdierazten dituzten eszenen arabera, hainbat zonalde daude:\neremua -Olentzero, Mari Domingi eta baserritarrak.\neremua - Herodesen gaztelua eta haren soldaduak.\neremua - Errege Magoak eta haien pajeak eta opariak.\neremua - artzainei egindako deikundea.\neremua - Egiptorako ihesa.\neremua - Amabirjinari egindako deikundea.\neremua - ostatu bila.\neremua - Jaiotza.\nLatsariak, arrantzale bat, merkatua eta abarrak ere ikus daitezke.\nGuztira 156 figura daude eta horiei familia osoaren gozamen bihurtuko diren animalia eta egoera guztiak gehitu behar dizkiegu. Zalantzarik gabe, egun hauetarako plan bikaina da.


Nola Konfiguratu PowerPoint Diapositiba Leiho bakarrean gertaera birtualetarako Martech Zone\nEnpresek etxetik lan egiten jarraitzen dutenez, bilera birtualen kopuruak gora egin du. Aurkezleak pantailan PowerPoint aurkezpena partekatzeko arazoak dituen bilera kopuruarekin harrituta nago. Gainera, ez dut neure burua alde batera uzten ... Bidean zenbait aldiz burla egin dut eta webinar baten hasiera atzeratu dut injektatutako arazoengatik.\nEgiten dudan lineako aurkezpen bakoitzean ezartzen eta gordetzen dela ziurtatzen dudan ezarpen absolutua da abiarazteko gaitasuna PowerPoint aurkezpena leihoan lehenetsia baino Hizlari batek aurkeztua horrek hondamena eragin dezake ... batez ere pantaila anitzekin lanean ari bazara. Zure konferentzia softwarearen nabigazioa ezkutatu eta leihoak pantaila desberdinetan ireki ditzake ... eta nahasgarria izan daiteke inguruan.\nPowerPoint-ek sekulako ... oraindik zaila da aurkitzea ... zure tokia izan dezakezu Diaporama ireki banakako leiho batean horren ordez. Ezarpen honi esker, Aurkezpena Diapositiba aurkezpen moduan erraz ireki dezakezu, baina Zoom-en edo lineako beste edozein web mintegi edo bilera-softwaretan partekatzeko erraza den leiho bakarrean eta zure aurkezpena saguaren, urruneko edo gezi-botoien bidez erraz kontrolatzeko.\nPowerPoint diapositiba ezarpenak\nAurkezpena editatzeko irekitzen baduzu, diaporama menua dago nabigazio nagusian. Aurkezpenaren ezarpenak sakatu nahi duzu:\nKonfiguratu aurkezpenean klik egiten duzunean, konfiguratzeko aukera emango zaizu Diaporama banakako leiho batean. Markatu aukera hau, sakatu Ados ... eta Gorde aurkezpena. Azkena urrats garrantzitsuena izan daiteke prestatzen ari bazara eta webgunea hasten denean aurkezpena irekiko baduzu. Ezarpenak gaituta gordetzen ez badituzu, Aurkezpena bozgorailu modura itzuliko da lehenetsita.\nNire adibideko aurkezpen hau Butler Unibertsitatearekin batera garatu nuen ikastaro digital bat da, orain nazioartean erabiltzen ari naiz Roche-ko taldea trebatzeko. Tailer birtuala linean egin genuen Zoom erabiliz eta Zoom-eko gelak, jarduerak egiteko Jamboards eta esku-orriak sartu genituen. Hori dela eta, nire hiru pantailen hazbeteko bakoitza behar nuen gelak ikusi ahal izateko, Jamboard saioak, parte hartzaileen bideoa, txat saioak, baita aurkezpena ere. PowerPoint bozgorailu moduan ireki izan banu, 2 leiho galduko nituzke aurkezpenean soilik ... eta ziurrenik behar ziren hainbat leiho ezkutatuko nituen haien atzean.\nPro aholkua: gorde ezarpen hau banatutako txantiloi birtual batekin\nZure erakundearentzako Diaporama Masterreko txantiloia sortu baduzu, txantiloia birritan gordetzea gomendatuko nuke ... bata hizlari moduan eta bestea modu birtualean ezarpen hau gaituta badago. Horrela, zure taldeak aurkezpen birtualak prestatzen dituen bitartean, ez dute ezarpen honen bila joan beharrik. Aurkezpena sortu eta gordetzen dutenean automatikoki gaituko da. Ikuskizuna hastean, norberaren leihoan irekiko da!\nKeynote: Erreproduzitu Diaporama Leihoan\nKeynote zer? Keynote-k benetan badu leihoan jolastu polita den aukera. Nabigazio nagusian Erreproduzitu sakatzen baduzu, erreproduzitzeko aukera bat ikusiko duzu Diaporama leiho batean pantaila osoan baino. Ez dirudi aurkezpen batekin gorde daitekeen ezarpena denik.\nBide batez ... Artikulu honetan Slide Show eta Slideshow erabiltzen ditudala ohartu bazinen, Microsoft-ek aurkezpen bat Slide Show gisa zuzenean aurkezten duela aipatzen du eta Apple-k Slideshow gisa aipatzen du. Ez iezadazu galdetu zergatik ezin duten teknologiako enpresa horietako batzuek hizkuntza bera hartu ... Haiek egin zuten moduan idatzi nuen.\nTags: Google bileramicrosoft powerpointMicrosoft taldeaklineako aurkezpenalineako tailerrapowerpointleiho bat partekatupartekatzeko pantailadiapositiba aurkezpenadiaporama ezarpenakslideshowekitaldi birtualawebinarleihozoom


Huntza Sinfonikoa Euskadiko Orkestrarekin eta Fernando Velazquezekin uda honetan\nPublikatuta: 2020/07/02 10:01 (UTC+2) Azken eguneratzea: 2020/07/06 09:35 (UTC+2)\n"Lasai lasai", "Olatu bat" eta "Aldapan gora" bideoklipak estreinatu dira EiTBn. Euskadiko Orkestraren eta EiTBren lankidetzaren arteko emaitza da hau.\nApirilean Izarorekin hiru bideoklip arrakastatsu aurkeztu ostean, Euskadiko Orkestrak Huntzarekin grabatutako beste hiru bideo aurkezten ditu orain, Fernando Velazquezen zuzendaritzapean. 2019ko azaroan grabatu zituzten euskal rock taldearen kanta ezagunenetako hiru, baina orain argitaratuko dira EiTBko hedabide eta Euskadiko Orkestraren sare sozialetan, herriko festarik gabeko eta agertoki huts ugariko ezohiko uda honen hasiera animatzeko. Euskadiko Orkestraren eta EiTBren lankidetzaren arteko emaitza da asmo hau.\n"Lasai lasai", "Olatu bat" eta "Aldapan gora" bideoklipak ostegunean (uztailak 2), ostiralean (uztailak 3) eta larunbatean (uztailak 4) estreinatu dira, hurrenez hurren.\n2019ko azaroan ateak itxita grabatu ziren bideo hauek Miramongo egoitzan, Fernando Velazquezen agindupean. Getxoko musikagile, zuzendari eta musikaria arduratu zen Huntzaren "Lasai lasai", "Olatu bat" eta "Aldapan gora" kanten moldaketa sinfonikoak egiteaz, baita proiektu berri honen zuzendaritza artistiko osoaz ere. Ikus-entzunezko zuzendaritza Pausoka Entertainmenteko Jabi Elortegiren esku geratu zen honakoan ere. Orduan egin zen grabazioa eta orain inoiz baino zentzu gehiago hartzen du eremu digitalean argitara emateak, uda hasiera honetan ez baitugu izango Huntzaren kontzertuez gozatzeko aukera.\nEuskadiko Orkestrak erreferentziazko euskal artistak eremu sinfonikora eramateko ekimen digital hau duela bi urte jarri zuen abian, Zea Maysen hiru bideoklip eta Doctor Deseoren beste hainbeste grabatu eta zabaldu zituenean. Ekimena fenomeno biral bilakatu zen, eta, oraindik orain, bideo hauek milaka bistaratze biltzen jarraitzen dute sareetan. Formatu horren estreinaldia arrakasta handikoa izan zen orkestrarentzat, eta orain dela gutxi eskaera gehien jasotzen ari diren euskal artistetako batekin errepikatu du; Izarorekin, alegia (milioi erdi bat bistaratzetik gora izan dituzte harekin grabatutako bideoek). Oraingoan, Huntza euskal talde ezagunarekin egin du lankidetza.\nEkimen honekin, orkestrak beste publiko batzuentzako eskaintza musikala zabaldu du, arlo sinfonikoan ezohikoagoak diren errepertorioetan murgiltzearen bidez. Norabide honetan, arrakasta handiko beste esperientzia batzuk ere baditu orkestrak bere ibilbidean; Ken Zazpi, Michel Camilo, Kepa Junkera eta Benito Lertxundi artistekin garatutako proiektuak, esaterako. Horiek guztiak kontzertu formatuan eman ziren, baina duela pare bat urte orkestrak harago joatea erabaki, eta bideoklip formatura egin zuen jauzi.\nJosune Arakistain (Huntza): "Sorkuntza-prozesua oso polita izan da"\nHuntza taldeak, Bilboko unibertsitate- eta gazte-girotik sortutakoak, bere agerpen guztiak arrakasta eta jai-giro bihurtzen ditu. Gaur egungo talde euskaldun arrakastatsuenetako bat da, instrumentu tradizionalak (trikitixa, panderoa...) eta pop-rock musika uztartzen dituena. Josune Arakistainek eta Uxue Amonarrizek jartzen dizkiote ahotsa eta trikitixa beren kanta ezagunenetako hiruri: "Lasai lasai", "Olatu bat" eta "Aldapan gora".\nJosune Arakistain, Huntza taldeko trikitilari eta abeslaria: "Euskadiko Orkestrarekin gure hiru abesti grabatzeko proposamena iritsi zitzaigunetik abestiak osatu arteko prozesua oso-oso polita izan da. Alde batetik, Fernando Velazquezen moldaketak zoragarriak dira, eta, beste alde batetik, hainbeste pertsonako orkestra bat atzean edukitzeak abestiei beste forma bat eman die. Besterik gabe, eskerrak eman nahi dizkiet bai Fernandori bai orkestrako guztiei, eta ea gustatzen zaizkizuen".\nFernando Velazquez: "Huntzaren kanta ezagunen bertsio berezi eta dibertigarriak dira"\nFernando Velazquez proiektuaren zuzendariaren hitzetan: "Oso pozik nago orkestrarekin eta Huntzarekin egin dugun proiektu honekin, beren kanta ezagunenetako batzuekin. Bertsio berezi samar bat da, originala bezain dibertigarria, orkestrak duen izaera, tinbre eta gaitasun horrekin. Asko gozatuko duzuela espero dut, eta, topikoa dirudien arren, guk grabatzean bezain ondo pasatuko duzuela espero dut".\nProiektu hau da Fernando Velazquezek eta Euskadiko Orkestrak partekatu duten azken proiektua da, baina askoz gehiago egin dituzte elkarrekin. Errepertorio berriak jorratzeko eta publiko berrietara iristeko ariketa horretan, tandem bikaina osatu dute Velazquezek eta Euskadiko Orkestrak duela hainbat urtetatik, eta aliantza honek emaitza oparoak ematen jarraitzen du. Ken Zazpirekin egindako kontzertu-ziklo ezagun haietatik hasi eta getxotarraren agindupean egindako zinema-munduko kolaborazio sorta zabalera arte. Azkenaldian egindako proiektuen artean nabarmentzekoak dira pantailara eraman diren eleberrien soinu-banda originalak, Fernando Arambururen Patria —laster estreinatuko dena— eta Bernardo Atxagaren Soinujolearen semea kasu. Aipagarria da duela gutxi berreskuratutako Truffauten The bride wore black filmaren musikaren grabazioa ere. Atzerago jotzen badugu, beste soinu-banda ugari aurki ditzakegu: Juan Antonio Bayonak zuzendutako A monster calls filmarena (horri esker, Velazquezek musika original onenaren Goya saria eskuratu zuen), Wim Wendersen Submergence filmarena, Bayonaren The impossible filmaren soinu-bandaren zuzeneko erabateko estreinaldia Donostia Zinemaldian, Ocho apellidos vascos-ena, Contratiempo-rena...\nUztailaren 2an, 3an eta 4an aurkeztuko dira hiru bideoklip berri hauek, lehendabizi ETBn eta ondoren EiTBko webgune eta EiTBko eta Euskadiko Orkestraren sare sozialetan (YouTube, Instagram, Facebook eta Twitter).\nUztailak 2: "Lasai lasai" (dagoeneko ikusgai)\nUztailak 3: "Olatu bat" (dagoeneko ikusgai)\nUztailak 4: "Aldapan gora" (dagoeneko ikusgai)